Мадиналик Милҳоннинг қизи Румайсо хоним оқила, доно, хушхулқ ва гўзал аёл эди. Уни фарзандининг исми билан кунялаб “Умму Сулайм” деб чақиришар эди. Расулуллоҳ соллаллоҳу алайҳи ва саллам Маккадан жўнатган Мусъаб ибн Умайр розияллоҳу анҳунинг даъвати билан Умму Сулайм муслима бўлган ва Муҳаммад алайҳиссалом дийнига эргашган эди. Лекин Аллоҳнинг тақдири мўминлар учун имтиҳонларга тўла экан. Ўлим вақти келганда бир сония ҳам кутиб ўтирмас экан. Умму Сулайм розияллоҳу анҳонинг эри узоқ яшамади. Ожиза ҳали ёш туриб бева қолди.\nМадинада Нажжор қабиласига мансуб Зайд ибн Саҳл деган одам бор эди. Уни Абу Талҳа деб чақиришар эди. Абу Талҳа ҳар қандай аёл ҳавас қилса арзигулик келишган, бой бадавлат, паҳлавон, қабиласида обрўси баланд, моҳир чавандоз ва саноқли мерганларнинг бири эди. Мадинада Маккалик Мусъаб кўпчиликни Исломга олиб кирган бўлса-да, лекин Абу Талҳа аждодлари дийнига содиқ қолди.\nАбу Талҳа Умму Сулаймни яхши кўрар эди. Унинг эри ўлганини эшитди-ю, ҳаловатини йўқотди. Тўғрида, шундай гўзал, ақлли, фаҳм-фаросати ўткир аёлга ким ҳам уйлангиси келмайди дейсиз. Бошқа бирорта эркак унга совчи қўйишидан олдин Абу Талҳа отини қамчилади. Йўлда кетар экан ўзича ишонардики, Умму Сулайм мени кўриб дарров рози бўлади… Лекин ўйланиб қолди: Умму Сулайм анави Маккалик даъватчига эргашибди, Муҳаммаднинг дийнига кирибди деб эшитгандим, менга рози бўлармикин – деган ҳаёл уни тараддудлантирарди. Шундай бўлсада барибир Умму Сулаймнинг қўлини сўраб борди.\nУмму Сулаймнинг эшиги тақиллади. У ўғли Анас билан эшикни очди. Ташқарида Абу Талҳа киришга изн сўраб турарди. Уни уйга киритишди. Салом-аликдан сўнг совчи мақсадага ўтиб қўя қолди:\nЭй Умму Сулайм, мен қўлингизни сўраб келдим. Мени яхши биласиз, сизни ва фарзандларингизни моддий ва маънавий таъминотини уддасидан чиқаман. Хўп десангиз, сизга уйлансам?\nЭй Абу Талҳа, сиздек кишига йўқ дейишнинг ўзи аҳмоқлик бўлади. Сиз қавми ичида обрўси баланд, етук, ҳамма ҳавас қилса арзигулик эркаксиз. Аммо мени тўғри тушунинг, сиз билан турмуш қила олмайман. Чунки сиз мусулмон эмассиз.\nАбу Талҳа бирорта бадавлатроқ одам ундан аввал бунинг қўлини сўрабди шекилли, деб гумон қилди ва сўради:\nЭй Умму Сулайм, тўғрисини айтинг менга тегишдан сизни нима тўсяпти?\nУмму Сулайм: сабабини айтдимку, яна нима тўсиши мумкин?!—деди.\nМенимча сиз бойликка учяпсиз, бойроқ одамдан совчи келганмиди? – деди Абу Талҳа.\nАбу Талҳанинг бу гапидан Умму Сулайм ҳафа бўлиб кетди ва: “Наҳотки мени шундай деб ўйласангиз. Мен учун бойлик аҳамиятсиз, балки мен диёнатни устун қўяман. Сиз Мусулмон эмассиз, шунинг учун рози бўлмадим. Аллоҳ ва унинг Расулини гувоҳ қилиб айтаман: Эй Абу Талҳа, агар Исломга кирсангиз сизга турмушга чиқаман. Маҳримга сариқ чақа ҳам сўрамайман, мен учун сизнинг исломингиз маҳр бўлади” — деди.\nБу гапдан кейин Абу Талҳанинг ҳаёли уйидаги қимматбаҳо ёғочдан ясалган, зебу-зийнатларга бурканган санамига кетди. Наҳотки дийнимни ўзгартисам, наҳотки уйдаги илоҳимдан юз ўгирсам деб ўйланиб қолди.\nБоя айтганимиздек, Умму Сулайм оқила ва фаросатли аёл эди. Темирни қиззиғида босди. У Абу Талҳага: “Эй Абу Талҳа ўша санамингиз ердан униб чиққан ёғоч эмасми?!”—деди. У: тўғри у ёғочдан ясалган — деди. Умму Сулайм: “ўша ёғочнинг ярми кимларнингдир ўчоғида ўтин бўлиб, аллақачон куйиб кул бўлмаганми?!”—деди. Абу Талҳа: Ҳа, тўғри, шундай—деди. Шунда Умму Сулайм: “эй Абу Талҳа, Исломга киринг, ҳақни англанг, мен сизга турмушга чиқаман, маҳр учун ҳеч вақо сўрамайман. Менга сизнинг исломингиз маҳрдир!”—деди. Абу Талҳанинг кўзи очилди. Шу кунгача жаҳолат ботқоғига ботиб юрганини англаб етди ва “мусулмон бўлиш учун нима қилишим керак”—деди. Умму Сулайм дарҳол унга шаҳодат калималарини ўргатди ва Абу Талҳа мусулмон бўлди. Исломингиз муборак бўлсин Эй Абу Талҳа!\nМадинаи мунавварада шов-шув. Одамлар орасида “энг қимматбаҳо маҳр Умму Сулаймнинг маҳри бўлди”.—деган гап тарқалди. Кимлардир Умму Сулайм хонимни табрикласа, яна кимлардир унга ҳавас қиларди.\nҚиссадан ҳисса шуки, куёв танлашда куёвнинг бойлиги, шуҳрати обрўси эмас балки унинг диёнати муҳимдир. Мана бизга ўрнак, намуна! Умму Сулайм дарҳақиқат энг қимматбаҳо маҳр олди! Бир кишининг эътиқоди тузалишига, ҳақни топишига сабабчи бўлди. Унинг даъвати билан бир мушрик мусулмон бўлди! Тушунган одам учун бундан ортиқ бойлик борми?!\nБугунги кунда бойлик одамларнинг кўзини кўр қилиб қўйди. Бойлик ортидан кориялик кофирларга, ҳиндистонлик динсизларга эрга тегиб кетаётган қиз-жувонларни эшитяпмиз. Муҳтарама опа-сингиллар дунё ўткинчидир, уни деб охиратингизни қўлдан бой берманг!\nАндижон шаҳар “Мирпўстин ота” жоме масжид ноиб имоми\nДругие материалы в этой категории: « Тақвонинг ҳақиқий синови\tСаҳобалар Расулуллоҳ соллаллоҳу алайҳи васалламни соғинганда »


18:02 10 Мая 2019\nЯқинда Шанхай ҳамкорлик ташкилотининг ёшлар саммитида иштирок этиш учун Хитойга бориб қайтдик. Хитой ҳаво йўлларига қадам қўйишимиз билан "Неҳао" каломини эшитдик.\nСтюардессаларнинг ҳар бири ҳаммага таъзим билан шу сўзни айтишарди. 8 кун давомида ҳар қадамда шу калом хитойча табассум билан бизга пешвоз чиқадиган бўлди.\nҲавасим келгани, чинлик тенгдошларимизнинг аксарияти рус, инглиз тилларида бемалол суҳбатлаша оларкан. Аммо, ўз она тилига ҳурмат ва муҳаббати бошқага ҳам юқадиган даражада баланд. 9 та мамлакатдан келган турли миллат ёшлари муҳит туфайли ихтиёрий мажбурий равишда " Неҳао, Шише" каби сўзларни такрорлайдиган бўлишди.\nҚайтаётганда, бизнинг тайёранинг "дилбар келинлари" ҳам "Ассалому алайкум", "Хуш келибсиз" дея ўзбекча кутиб олишларини жуда истадим. Афсуски, улар хорижликлар тугул ўзимизникиларга ҳам одатдагидек " Здравствуйте! Добро пожаловать" жумласини ишлатишди.\nШу жойда ҳасфалам пир бўлди, қолди. Кўнглим ғашланди. Парвозга ҳозирланаётганда рус ва инглиз тилида туппа-тузук, равонгина гапирадиган "сирли овоз соҳибаси" ўзбекчани йиғлатиб юборади. Ҳар сафар ўзбек тилида хоҳламай, орланиб гапираётгандек туюлади менга шулар. Хуллас, Она юртимга қайтишда ҳаво йўлларимиздаги муҳитни кўриб, она тилимиз ҳақида ўйлагандим. Уйга келиб, файзибоғга қарасам, бу аҳвол.\nИззатини билган халқ ўз она тилининг ҳурматини жойига қўяди. Тилимизга нисбатан бефарқ муносабатимизни аввало ўзимиз ўзгартирмас эканмиз, бунақа кулгили мурожаатномалар янгилик бўлмай қолади.\nЎзбекистон ёшлар иттифоқи қошидаги Ёш ижодкорлар кенгаши раиси,\nЗулфия номидаги давлат мукофоти ва “Шуҳрат” медали соҳиби.


Аёлнинг тилла занжирини юлиб олиб қочган эркак тезкор ходимлар томонидан ушланди\n12:41 / 25.06.2016\nШаҳло (исм-фамилиялар ўзгартирилган) ҳар доимгидек эрта туриб, оила аъзолари учун нонушта тайёрлади, ул бул юмушларни бажарди. Унинг тушига дугонаси Фариза кириб, дугонасини кўриб келиш учун унинг уйига йўл олди. Дугонасининг аҳволи яхшилигини билган Шаҳло кўнгли тинчигандек бўлди. Бир оз чақчақлашиб ўтиришгач, уйига қайтишга тараддудланди. Бу ҳақда “Огоҳ” нашри ёзмоқда.\nИкки дугонанинг бир биридан ажралишлари қийин бўлди. Ана кетаман мана кетаман дегунча яна икки соат вақт ўтди. Сўнг Шаҳло “Дамас” русумли автомашинага йўловчи сифатида ўтириб, Сергели туман, Чоштепа кўчасининг Тошкент ҳалқа автомобиль йўли кўчаси устидан ўтувчи кўприк устида тушиб қолди. Бу пайт тахминан соат 19:30 лар атрофи эди.\nУ ердан Тошкент ҳалқа автомобиль йўли томонга йўл ёқалаб кетаётган вақтида, унинг олдидан номаълум бир шахс келаётган эди. Шаҳло аввалига унга беэътибор қараб кета бошлади. Лекин эркак унга яқинлашган сайин Шаҳлонинг кўнглида ваҳима уйғонди. Бу ғулғула янада кучайди. Эркак киши забт билан Шаҳлонинг бўйнида бўлган тилла занжир ва занжирга осилган тилла узукни юлиб, олиб қочиб кетди.\nШаҳло “Мол аччиғи-жон аччиғи” деганларидек, йигитнинг ортидан қувлаб, шу яқин орадаги кўприкнинг юқори қисмигача етиб боради. Бироқ тилла буюмларни ўғирлаган кимса ғойиб бўлган эди. Кўприк устида одамлардан ёрдам сўраш учун турганида қора рангли “Ласетти” русумли автомашинаси ўтиб қолади Уни тўхтатади ва автомашина ичида бўлган икки нафар кишидан ёрдам сўрайди. Улардан бири ички ишлар идоралари ходими экан. Ходим зудлик билан тилла буюмларни олиб қочган йигитнинг ортидан қувиб етиб, ушлаб олади ва “Эркин” блок постидан ёрдам кучларини чақиртиради. Орадан кўп вақт ўтмай, етиб келган ички ишлар идоралари ходимлари аёлнинг тилла буюмларини ўзиники қилиб олмоқчи бўлган кимсанинг қўлларига кишан тақиб, Сергели туман ИИБга олиб келади.\nМазкур жиноят иши юзасидан тергов-суриштирув ишлари олиб борилиши натижасида гумондорнинг исми-шарифи Равшан Сотимов эканлиги маълум бўлди. Унинг ёнидан Шаҳло Ўроқовага тегишли тилла занжир чиқади, аммо тилла узук йўқ эди. Равшаннинг ёнидан тилла занжирга осилган тилла узук чиқмаганини, Шаҳло қувлаганда қочаётган вақтида тушиб қолган бўлиши мукинлигини айтади.\nОдил суд унинг айблилик масаласини ҳал этди ва тегишли жазо тайинлади.


«Камолон» маҳалласидаги икки қўшни уйда ёнғин содир бўлди – КУН УЗ\nГлавная / Жамият / «Камолон» маҳалласидаги икки қўшни уйда ёнғин содир бўлди\n«Камолон» маҳалласидаги икки қўшни уйда ёнғин содир бўлди\nAnonymous 28.08.2019\tЖамият Comments Off on «Камолон» маҳалласидаги икки қўшни уйда ёнғин содир бўлди 34 Показы\n2019 йилнинг 27 август куни соат 14:50да Тошкент шаҳар Шайхонтоҳур тумани “Камолон” маҳалласида жойлашган 118 ва 120-уйларда ёнғин содир бўлаётганлиги ҳақида ёнғин-қутқарув хизматига хабар келиб тушган.\nЎзбекистон Республикаси ФВВ ЁХББ ОАВ билан ҳамкорлик қилиш бўлинмаси маълумотида айтилишича, хабар асосида воқеа жойига 6 та ёнғин ўчириш бўлинмалари жалб этилган. Биринчи бўлинмалар кўрсатилган манзилга соат 14:56да етиб борган.\nКўрилган тезкор ҳаракатлар натижасида ёнғин соат 15:26да қуршаб олинган ва 15:35да тўлиқ ўчирилган. Ёнғин оқибатида Камолон кўчаси 118-уйнинг 120 кв. метр майдонда ва 120-уйнинг 180 кв. метр майдонда томи, шифти ва ички жиҳозлари ёниб зарарланган. Ёнғиндан уйларнинг 170 кв. метр майдонлари сақлаб қолинган.\nТан жароҳати олганлар ва ҳалок бўлганлар қайд этилмаган. Ҳодиса сабаби ва моддий зарар миқдори аниқланмоқда.\nПред. Сенат раисига қўшимча ваколатлар берилди\nСледующая Ўзбекистондаги ғор дунёнинг энг чуқур ғорларидан бири сифатида эътироф этилиши мумкин


"Испаниядаги йиғин, "Химки"га ўтмагани, Бельгия ва Францияга қарши ўйинлар ҳақида" — Иброҳимҳалил Йўлдошев билан интервью / CHAMPIONAT.asia\n21:02РПЛ. "Локо" "Арсенал"ни енгди, "Зенит"да мағлубият 1 20:32Матеу Алемани "Барселона"нинг спорт директорига айланади 7 20:22Петр Яннинг секунданти тиззаси билан зарба беришни маслаҳат берди. Нега ва нима учун? Мана уларнинг суҳбати 1 20:12"Спартак"ни италиялик мураббий бошқариши мумкин 1 20:00"Олимпик" бошқалардан футболчи тортиб оладиган жамоа эмас" - Тимур Кападзе билан катта интервью 13 19:50Намангандаги "Марказий" стадион директори: "9 март куни майдон идеал ҳолатда бўлади" 8 19:39Ўзимизнинг карикатура: "Манчестер ҳамиша қизил рангда!" 12 19:08U-21 Биринчилиги. "Навбаҳор" ва АГМК мавсумни ғалаба билан бошлашди 7 18:47Карикатура: "Реал" - Чемпионлар Лигаси қироли 8 18:23Коман "Бавария"нинг шартномани узайтириш борасидаги таклифига рад жавобини берди 4 18:00Санчонинг жароҳати кутилганидан жиддийроқ бўлиб чиқди 2 17:52"Қўқон-1912" янги футболчиларни таништирди ёхуд ҳар бир футболчига "Ласетти" ваъда қилинди 42 17:38ПСЖ - "Барселона" ва "Ливерпуль" - "РБ Лейпциг" ўйинларига ҳакамлар тайинланди 25 17:15"Манчестер Сити" Кулибали учун курашда етакчилик қилмоқда 5 17:00Спортчилар ижтимоий тармоқларда (8 мартга бағишланади - Жаззда фақат қизлар) 0\nТеглар : БунёдкорПахтакор интервьюИброҳимҳалил ЙўлдошевХимки\nАсосий таркибга кириш учун рақобат кучли бўлгани боис клуб ўз тарбияланувчиларини ўйин амалиёти билан таъминлаш мақсадида Суперлиганинг бир нечта жамоаларига ижарага беради. Бугунги суҳбатдошимиз Иброҳимҳалил Йўлдошев ҳам "Пахтакор" тарбияланувчиси ҳисобланади, ўтган мавсумни ижара асосида "Бунёдкор"да ўтказган футболчининг жорий йилда "шерлар" сафида тўп тепиши аниқ бўлиб улгурди. Иқтидорли ҳимоячи "Бунёдкор"даги ажойиб ўйинлари билан мухлислар, қолаверса скаутлар эътиборига тушди. Ўзбекистон миллий терма жамоасига жалб қилинди. Яқинда ушбу футболчини суҳбатга чорлаш асносида ўзимизни қизиқтирган саволларга жавоб олдик.\n- Иброҳимҳалил футболимизда етишиб чиқаётган ёш футболчилардан бири ҳисобланасиз. Шундай экан футболдаги илк қадамларингиз мухлислар учун қизиқлиги табиий...\n- Футбол тўгарагига кўпчилик сингари 5-6 ёшдан бормаганман. Дастлаб, тўрт ёшимдан бошлаб таэквандо спорт тури билан шуғулланганман. 11 ёшдан эса "миллионлар" ўйинига меҳр қўйишни бошладим, якуний қарорни қабул қилишга келганда футболни танладим. Янгиердаги футбол тўгарагида бир йилга яқин машғулотлар ўтказиб, сўнг еттинчи синфга кўчиш арафасида Тошкентга "Пахтакор" футбол академиясига келганман.\n- Сизни "Пахтакор"га одатдагидек селекционер мураббийлар олиб келишганми?\n- Ушбу жамоага ўтишим тарихи шундай бўлган: адашмасам, ўша вақтда 12 ёшда эдим. Янгиерда футбол бўйича турнир ташкил қилинган. Барча вилоятлардан ташриф буюрган жамоалар билан куч синашганмиз. Мусобақани кузатиш учун Тошкентдан селекционер мураббийлар келишганди. Учрашувлар якунлангач, бир мураббий олдимга келиб, қайси рақамда ўйнаганимни сўради ва "Пахтакор"га таклиф қилди. Эртаси куни мураббий ва дадам билан Станислав Кудряшовни олдига бордик, айнан шу инсон қўл остида футбол сир-асрорларини чуқурроқ ўргана бошладим. Ўзимда ҳам пойтахтнинг бирор жамоасида тўп тепиш нияти бор эди.\n- Ўзбекистон ёшлар терма жамоаси билан турли мамлакатларда йиғинларда иштирок этгансиз. Ҳусусан, Испаниядаги ташкил қилинган ўқув-машғулот йиғинини алоҳида ажратиб кўрсатиш лозим. Боиси шундаки, бунда вакилларимиз Бельгия, Франция, Шотландия каби термалар билан беллашган. Ушбу учрашувлар билан боғлиқ ёдда қолган лаҳзалар билан ўртоқлашсангиз...\n- Испаниянинг Малага, Марбелья каби шаҳарларида олиб борган йиғинларимиздан ажойиб таассуротлар қолган. Бельгия, Шотландия, Франция каби терма жамоаларга қарши майдонга чиққанмиз. Кўрсатган ўйинимиздан бутун жамоа қониқиш ҳосил қилган. Икки учрашувда дуранг натижа қайд этиб, сўнгги баҳсда франциялик тенгқурларимизга 0:1 ҳисобида имкониятни бой берганмиз. Рақибимиз барибир кучли эди. Испанияга яхши шаклланган, аҳил таркиб йўл олганди. Умуман топ даражадаги термаларга муносиб қаршилик кўрсатганмиз, деб ўйлайман.\n- Дарҳақиқат, Отабек Ғуломхўжаев мураббийлик қилган бу ёшдаги терма жамоа ҳеч бир рақибдан қўрқмасдан ишонч билан ҳаракат қиларди. Устун келса, келардики, лекин ўз даражасидан паст ўйнамасди...\n- Ҳа, ёшлар терма жамоасини биринчи бўлиб Отабек ака бошқарган. Ҳар бир мураббийнинг ўз қараши бор. Менимча, Отабек ака услубларини ва фалсафаларини жамоага яхшироқ сингдира олган ва тушунтира олганлар. Улар шу ёш тоифасидаги болалар билан кўпроқ ишлаганлари ҳам фойда келтирди, дея оламан. Кўпроқ битта таркибни шакллантиришга урғу берганлари сабаб шундай натижаларга эриша олдик.\n- Осиё чемпионати саралаш босқичидан олдин терма жамоада муҳит қандай бўлган? Чунки, ўша турнирдан обироз олдин мусобақа мезбонлиги Ўзбекистонга берилганди, бу эса истаймизми йўқми хотиржамлик берарди. Бу борада ЎФА раҳбарлари мусобақага кетиш олдидан қандай мақсад қўйишганди?\n- Осиё чемпионати мезбонлиги Ўзбекистонга берилганини Иорданиядаги йиғин чоғида эшитгандик. Мазкур хабардан барчамиз хурсанд бўлганмиз. Лекин жуда қувониб кетиб бўшашмадик. Мураббийлар, раҳбарият чемпионат мезбонлиги бежиз бизга берилмаганини исботлашимизни таъкидлашди. Биздан хотиржамликка берилмасдан ўз ўйинимизни кўрсатишимиз талаб қилинарди.\n- Саудия Арабистони билан ўтганган учинчи тур учрашуви қизиқарли ва шиддатли руҳда кечгани кўпчиликнинг ёдида. Ўзбекистон ёшлар терма жамоаси иккинчи бўлимда рақибга ҳеч қандай имконият қолдирмаган, кетма-кет ҳужумлар натижасида ҳисобни тенглаштирганди. Қизиқ танаффусда қандай гаплар айтилган?\n- Саралашда мезбон жамоа Саудия Арабистони эди. Ўйиндан олдин мураббийлар икки ҳисса куч билан ҳаракат қилишимизни айтишди. Бўлим охирлаб бораётганида пенальтидан гол ўтказиб, 0:1 ҳисобида танаффусга йўл олдик. Голдан сўнг кўп футболчиларнинг руҳияти тушиб кетганди, кайфият йўқ эди, десам муболаға бўлмайди. Мураббийларнинг тўғри кўрсатмаси билан футболчилар ҳеч нарса рўй бермагандек майдонга тушди. Бир киши кам бўлиб қолганимизга қарамасдан, ҳужумкорликни ошириш ҳисобига мувозанатни тикладик.\n- Турнирдан сўнг Отабек Ғуломхўжаевнинг ишдан олинишини ва Темур Кападзенинг тайинланишини футболчилар қандай қабул қилди?\n- Ушбу ҳолатни жамоадагилар тўғри қабул қилди. Барибир ҳаммаси ЎФА раҳбарларининг қўлида эди. Очиғи, бирор нарса дея олмайман.\n- Ўтган мавсум "Бунёдкор" жамоасида ўйнаб мухлислар, скаутлар эътиборига тушдингиз. Бу жамоа фаолиятингизда туб бурилиш ясадими?\n- Албатта, "Бунёдкор"да ўйнаганим учун мухлислар назарига тушдим. Мазкур жамоада тўп тепиб ўсишга эриша олдим, деб ўйлайман. Барибир Суперлигада ўйнаш бошқача завқ беради. Шу орқали хорижлик скаутларни ҳам эътиборини жалб қилдим.\n- Жамоадаги шароитлар, муаммолардан келиб чиқиб айтганда тўртинчи ўрин қониқарли натижами?\n- Муаммолар ўз йўлига. Биз имкон қадар мавсумни юқори ўринларда якунлашни кўзлагандик. Мағлубиятлар, хатолар футболчилар учун ўзига хос дарс вазифасини ўтади.\n- Мавсум ўртасида сизни Россиянинг "Химки" жамоаси ўз сафига қўшиб олмоқчи бўлган экан. Мазкур трансфер амалга ошмагани нима билан боғлиқ?\n- Тўғри, "Химки" чақиргани ёлғон маълумот эмас. Мени жамоанинг эски директори таклиф қилганди. Бироқ, у ерда раҳбарият ўзгаргани сабаб трансфер амалга ошмади. Агарда аввалги директор лавозимида қолганида балки ҳозир "Химки"да бўлардим. Украина клубларидан ҳам чорловлар тушди. Якунда бир қарорга келиб "Пахтакор"да қолдим.\n- Жорий йил юртимизда ўтиши кутилган ёшлар ўртасидаги Осиё чемпионатининг қолдирилишига муносабатингиз қандай? Футболчилар нима йўқотиши мумкин?\n- Осиё чемпионатининг қолдирилиши бизнинг ёш тоифамиздаги футболчилар учун яхши бўлмади. Бу - футбол, унда ҳамма нарса рўй бериш эҳтимоли бор. Мусобақанинг қолдирилишига пандемия сабаб бўлди. Атайин қилингани йўқ. Ҳеч нарсани йўқотмадик, ҳаракат қилишда, ўз устимизда ишлашда давом этишимиз даркор. Эндиликда кейинги йилларда олимпия терма жамоаси билан халқаро мусобақаларда юртимиз шарафини муносиб ҳимоя қилишга бор кучимизни берамиз.\n"Олимпик" бошқалардан футболчи тортиб оладиган жамоа эмас" - Тимур Кападзе билан катта интервью 13\n"Кичкина камера". "Пахтакор" ўз тарихидаги янги совринни қандай қўлга киритди? 18\n22 янв 13:21:42\nDenisovga o'xshaydi shu bola o'yini mehnatkash\n22 янв 13:16:22\nChap qanotni asosiy oyinchisi boladi zbornini 2/3 yildan keyin\n22 янв 13:16:00\nХудо-хохласа бу йил Иброхимга омадли келади.\n22 янв 13:04:55\nЕвропада уйнашга бемалол кучи етади фак,ат харакат к,иса булди. Омад фаолиятига.\n22 янв 17:30:21\nOmadini bersin! Yaxshi futbolchi.\n22 янв 16:01:54\nТекинга булса хам европага кет. Узингни синаб кур. Ухшаб колса жуда соз. Ухшамаса араб, хитой, любойига кетавер. Лекин суперлигада колма. Таваккал килмасанг суниб коласан.\n22 янв 15:54:26\nBu futbolchi axmoq ekan. Paxtakorda buni pozitsiyasida xojakbar alijonov oynidi. Nargi qanotda akrom bn farruh. Endi zamenda chiridi\nBu bola chap qanotda oynidi\n25 янв 21:01:17\nБитта махалладанмиз Камтар мехнаткаш тиришкок бола нимага эришган буса мехнатлари оркали эришди кутарилишда давом эт\n22 янв 21:50:03\nШу ерда хам нечинчи номерда уйнаганини билмаган муррабий олдига келиб нечинчи номерда уйнаганини билмасдан пахтакорга чакирибди. Бу дегани тушунган тушунди. Уйинини курмасдан уйнаганиуйнамаганини билмасдан чакирган. Гап йук\nNima farqi bor zato ishonchini oqladiku qolaversa MTJga chaqiruv oldi\n22 янв 21:24:40\nБиз билмаган сирлар қанча,синоатларчи? Ҳеч бўлмаса ижара бор.\n22 янв 13:24:32\n22 янв 13:03:48


АҚШ Конгресси Ўзбекистонга ҳарбий ёрдамни 'маъқуллаган' - BBC News O'zbek\nImage caption Конгресснинг қарори Тошкент билан дўстона муносабатларни тиклаш уринишларининг бир қисми сифатида кўрилади\nВашингтондан келаётган хабарларга кўра, АҚШ Сенати қўмитаси Ўзбекистонга ҳарбий ёрдамни тақиқловчи инсон ҳуқуқлари билан боғлиқ чекловларни бекор қилишни маъқуллаган.\nАҚШ Сенатига яқин манбаъларга кўра, айни масала Сенатнинг Маблағ ажратиш қўмитасида чоршанба куни 2012 йил учун ҳарбий бюджет муҳокамаси чоғида кўрилган.\nҚўмитанинг веб саҳифасида 2012 йилга мўлжалланган Хорижий ҳарбий Молиялаш Дастури учун 5.34 миллиард доллар маблағ ажратилгани, жумладан, 3.075 миллиард исроилга, 1.3 миллиард Мисрга ва 300 миллион доллар маблағнинг Иорданияга берилиши айтилади.\nРасмий маълумотда Ўзбекистон номи тилга олинмаган, аммо қолган 400 миллион доллар миқдоридаги ёрдам Ўзбекистонга бериладиган ҳарбий ёрдамни ўз ичига олиши мумкин.\nЭндиликда Ўзбекистонга ҳарбий ёрдамни Конгресснинг ҳар икки палатаси маъқуллаши керак бўлади, аммо Конгрессга яқин манбаъларнинг айтишича, унга тўсиқ қўйилиши эҳтимоли кам.\nАввалроқ АҚШ матбуоти Обама маъмурияти Афғонистондаги ҳарбий амалиётларда муҳим транзит нуқтасига айланган Ўзбекистонни рағбатлантириш учун 7 йил муқаддам жорий этилган чекловни олиб ташлашни сўрагани ҳақида ёзган эди.\nҲюман Райтс Вотч ташкилотидан Стив Свердоунинг фикрича, АҚШ Конгресси Ўзбекистонга ҳарбий ёрдамга рухсат бериш билан "дунёнинг энг репрессив тузумларидан бирининг армиясини молияламоқда".\n"Обама маъмурияти ўз қартасини яхшироқ ўйнаши, аввал инсон ҳуқуқларининг яхшиланишига эришиб, кейин чекловларни олиб ташлаши керак эди", - дейди Стив Свердлоу Би-би-си билан суҳбатда.\nКонгресснинг Ўзбекистонга жорий этилган чекловларни олиб ташлаш қарори расмий Тошкент билан дўстона алоқаларни тиклаш уринишларининг бир қисми сифатида кўрилмоқда.\nШу кунларда АҚШ Давлат Котибаси Ҳиллари Клинтоннинг БМТ Бош Ассамблеяси йиғинида қатнашиш учун Нью Йоркка сафар қилган Ўзбекистон Ташқи ишлар вазири Элёр Ғаниев билан ҳам учрашуви режалангани ҳақида хабарлар олинган.\nПокистондаги беқарорлик сабаб Вашингтоннинг Афғонистондаги ҳарбий амалиётларда Ўзбекистондан ўтган Шимолий таъминот йўлига қарамлиги ортган.\nОбама маъмуриятининг Ўзбекистонга инсон ҳуқуқлари билан боғлиқ ёрдам чекловларини бекор қилиш қарори инсон ҳуқуқлари ташкилотларининг ғазабига сабаб бўлган.\nЎтган ҳафта қатор нуфузли инсон ҳуқуқлари ташкилотлари АҚШ сенатига мактуб йўллаб, Оқ Уйнинг Ўзбекистонга ҳарбий ёрдам бериш ҳақидаги сўровини рад этишга чақиришган.\nМактуб муаллифлари "Ўзбекистон ҳукумати фуқаро жамияти фаоллари ва сиёсий мухолифларининг овозини бўғиш, фикр ва дин эркинлигини чеклаш ҳамда оммавий миқёсда болаларнинг мажбурий меҳнатини ташкиллаштиришда давом этаётган бир пайтда" америкалик солиқ тўловчиларнинг пули ҳарбий ёрдам сифатида ўзбек ҳукуматига берилишига қарши эканликларини билдирганлар.\nУларга кўра, Ўзбекистоннинг "стратегик ҳамкор", деган мақоми бу мамлакатдаги инсон ҳуқуқларининг аянчли аҳволи борасидаги хавотирларни босиб кетмаслиги керак.\nУлар АҚШ Конгрессини Яқин Шарқдаги сўнгги воқеалардан сабоқ чиқаришга ундаганлар. Мактуб муаллифлари Араб давлатларидаги халқ ғалаёнларига қадар ҳам, масалан, Ўзбекистонга қўшни Қирғизистонда халқнинг коррупция ва репрессиялардан норозилиги ҳукуматнинг ағдарилишига олиб келганини эслатишган.\nВашингтон 2002 -2004 йиллар орасида Ислом Каримов ҳукуматига ҳарбий ёрдам бериб келган.\nБу кўмак Ўзбекистон АҚШ билан стратегик Ҳамкорлик Битимини имзолаши ортидан бошланган эди.\nИкки йил давомида Ўзбекистон АҚШдан қарийб ярим миллиард доллар ёрдам олгани айтилади.\nАммо 2004 йилда АҚШ Конгресси Ўзбекистон ҳукумати ушбу битимнинг сиёсий эркинликлар ва инсон ҳуқуқларининг аҳволини яхшилашга доир бандини бажармагани важидан мазкур ёрдамни тўхтатган эди.


Чўпонлар ИШИДга тегишли йирик хазинани топиб олишди\nчўпонлар ИШИДга тегишли, баҳоси 25 миллион АҚШ долларига тенг бўлган хазинани топиб олишди. Бу ҳақда РИА «Новости» агентлиги ёзмоқда. Маълум ...\n(13,5 минг доллар атрофида)дан бошланади. Бироқ, қонунга мувофиқ, хазинани топган одам аввал уни сотиб олишни сўраб музейга мурожаат қилиши ...\nБританиянинг Сомерсет графлигида яшовчи хазина қидирувчи эр-хотин, эҳтимол, мамлакат тарихидаги энг катта хазинани топиб олишди. хазина минг йилдан ортиқ ҳозир фермерга қарашли ер остида ... Mail» ёзмоқда. Ўша бахтли инсонлар — Адам Стейплс ва Лиза Грейс. хазина етти ой илгари топилган ва Лондон музейларидан бирида экспертиза ...\nСловакияда эр-хотин XVI аср хазинасини топди\nтўнғизлар «шудгорлаб ташлаган» майдонда ер юзасига чиқиб қолган хазинага дуч келишди. Бу ҳақда «The Slovak Spectator» хабар берди. Эр-хотин ... қўнғироқ қилишди. Археологлар етиб келгунича эса уч соат мобайнида хазинани қўриқлаб ўтиришди. Мутахассислар келиб, қазиш ишларини ўтказганидан ...\nОлтин Ўрда хазинасини юмронқозиқ топиб олди\nкўрган археологлар айни шу жойни қазишга киришдилар ва бутун бошли хазинага дуч келишди. Олимларнинг тахминига кўра, тангалар каноп халтачада ... битган — тангаларнинг бир жойда тўпланиб қолишига сабаб шу. — Бу хазина бизга ўрта асрлар тангалар зарб этиш технологияси ҳамда Олтин Ўрда ...\nаввал йўқолган қиймати 1 миллион АҚШ долларидан ортиқ қийматга эга хазина топишди. Бу ҳақда «Kun.uz»да фоторепортаж эълон қилинди. Бино 1870 ...\nЛуврдаги ўзбек хазинаси (фото)\nбуюради. Улкан майдонни эгаллаган экспозициялари орасида ўзбек хазинаси намуналари ҳам бор. «ЎзА» машҳур музейнинг ушбу қисмидан фоторепортаж ...\nВенгрияда дарё сатҳи пасайиб, унинг тубидан хазина топилди\nЭрд шаҳридаги Дунай дарёсининг суви камайиши туфайли унинг тубидан хазина топилди, дея хабар беради «Euronews». Археологларнинг маълум қилишича, ...\nЭлектр розеткасига яширилган хазина\nэлектрик Оливер Юнгтойбл электр розеткаси ичига яширилган хазинани топиб олди. Уни носозлик бўйича чақиришганди.«Розеткани очсам, ...


Kutubxona - Konstantin Paustovskiy. Gulmohilar (hikoya) / Kiril\nSiz shu sahifadasiz: Konstantin Paustovskiy. Gulmohilar (hikoya) / Kiril\nАсар номи Гулмоҳилар (ҳикоя)\nТаржимон Нодира Афоқова (Рус тилидан)\nНаполеон армиясининг бир маршали қисмати ҳақидаги ушбу ҳикоя нозик инсоний туйғуларнинг танқислигидан зорланиб юргувчи китобхонларнинг эътиборига арзигуликдир. Бу маршалнинг исмини расмиятчи муаррихларни қўзғаб қўймаслик андишасида сир тутамиз.\nМаршал ҳали навқирон эди. Оқ оралаган сочлари ва яноғидаги чуқур чандиқ унинг юзига қандайдир жозиба бахш этар, аммо бу юз ҳарбий юришлар ва шу жангу жадаллар «ҳадя этган» маҳрумиятлар натижасида қорайиб кетган эди.\nАскарлар ўз маршалларини яхши кўрардилар. Зеро, у уруш машаққатларини аскарлар билан баб-баравар тортар, ёмғирпўшига ўранганча тўғри келган жойда — дала-даштда, гулхан ёнида ётиб қолаверар, кўпинча бурғунинг бўғиқ овозидан уйғониб кетарди. Тағин у аскарлар билан бир сувдондан сув ичар, ҳамиша тўзиган, чанг-чунг мундирида юрарди.\nМаршал беҳад толиқтирадиган ҳарбий юришлар ва жангу жадалдан бўлак ҳеч нарсани кўрмас эди гўё. Қачондир эгардан эгилиб, бирор-бир деҳқондан Франтсия шон-шарафи учун ўзлари истило этган шаҳарнинг нима билан шуҳрат топганлиги хусусида бирор нарса билишга интилиш унинг хаёлига ҳам келмас эди. Чек-чегараси йўқ маҳорабалар уни камгапликка, шахсий ҳаётни бутунлай унутишга маҳкум этганди.\nҚиш кунларининг бирида маршалнинг Ломбардияда тўхтаб турган отлиқ корпуси зудлик билан Олмонияга илдам кириб бориш ва «Буюк қўшин» билан бирлашиш ҳақида буйруқ олди. Ўн иккинчи кун деганда корпус тунаш учун кичик бир олмон шаҳарчасига қўнди. Қор билан қопланган тоғлар тун қўйнида оқариб кўринарди. Атрофда қорақайин ўрмонлари чўзилиб кетган, бу тўнган олам қўйнида фақат юлдузларгина чарақлаётган эди.\nМаршал тунаш учун меҳмонхонада тўхтади. Кечки овқатдан сўнг у мўъжаз залдаги каминнинг ёнига ўтириб олди-да, қўл остидагиларга рухсат бериб юборди: у жуда ҳориган, кўнгли ёлғизликни тусамоқда эди. Томгача қор босган шаҳарчанинг сукунати болаликними ва ёки кўрган-кўрмаганлиги ўзига ҳам иштибоҳли бўлиб туюлаётган бирор тушними хотирга солар эди. Тез кунларда ҳал қилувчи жанглар бошланишини маршал билар ва шунинг учун ҳам осойишталикка бу тахлит ноодатий интилиши ҳужумнинг шиддатли гумбур-гумбури олдидан табиий бир кўнгил ёзиш эканлигига ўзини ишонтирмоқчи бўларди.\nОлов инсонни сеҳрлаб, гангитиб қўяди. Маршал ҳам ёниб турган палёнлардан кўзини узмай ўтираркан, залга ўрта яшар озғин, қушбашара бир киши кириб келганини пайқамай қолди. Нотаниш кимса тўрлаб ямалган ҳаворанг фрак кийиб олган эди. У каминга яқин келиб, совқотган қўлларини исита бошлади. Маршал бошини кўтарди-да, норози бир оҳангда сўради:\n— Сиз кимсиз, жаноб? Нега бу ерга ўғринча кириб олдингиз?\n— Мен мусиқачи Баумвейсман, — жавоб қилди нотаниш кимса. — Менинг сездирмай кириб келганимнинг боиси шундаки, қишнинг бундай кечаларида сассиз-садосиз қадам босиш истаги ихтиёрдан хориж бўлади.\nМусиқачининг қиёфаси ва овози маршални ўзига жалб қилди. Маршал бир муддат ўйланиб турди-да:\n— Оловга яқинроқ келинг, жаноб, — деди. — Тан олишим керакки, бундай осойиш оқшомлар менга ҳаётда жуда камдан-кам насиб бўлади, шундай лаҳзаларда сиз билан суҳбат қураётганимдан мамнунман.\n— Миннатдорман, — жавоб қилди мусиқачи, — агар рухсат этсангиз, роял чалиб берардим. Икки соатдирки, ажиб бир куй хаёлимни буткул банд этган, мен уни чалмасам бўлмайди — баландда, менинг хонамда эса роял йўқ.\n— Гарчанд... бу туннинг сукунати энг нозик саслардан-да ёқимлироқ... майли, чалиб берақолинг... — деди маршал.\nБаумвейс роял олдига ўтириб, эшитилар-эшитилмас овозда чала бошлади. Маршалга шаҳарча атрофидаги улкан ва айни пайтда майин қор уюмлари садоланаётгандек, ана шу қиш, ҳа, қишнинг ўзи, қорақайинларнинг қордан букилиб кетган шохлари куйлаётгандек, ҳатто каминдаги гулхан жаранглаётгандек туюлиб кетди. У қошларини чимирди — палёнларга тикилди ва олов эмас, ўзининг қўнжи баланд этигининг шпорлари жиринглаётганини сезди.\n— Менинг тасаввуримда қандайдир жинлар, фаришталар жонланаяпти... Сиз машҳур мусиқачи бўлсангиз керак...\nБаумвейс чалишдан тўхтади.\n— Йўқ, мен кичик князлар ва помешчикларнинг тўйларида, байрам кечаларида созандалик қиламан, холос.\nЭшик тарафдан чана товуши эшитилди, отлар кишнади.\n— Мен энди борай, — Баумвейс қўзҚалди. — Отлар менга келди. Хайрлашишга рухсат этинг.\n— Қаёққа борасиз? — сўради маршал.\n— Тоққа, бу ердан икки лё нарида ўрмончи яшайди. Унинг уйида ҳозир бизнинг ажойиб қўшиқчимиз Мария Черни меҳмон бўлиб турибди — у бу ерга уруш жафоларидан қочиб келган. Мария туғилган кунини нишонлаётир — у бугун 23 ёшга тўлади. Ахир, қайси шодиёна кекса тапёр Баумвейссиз ўтарди дейсиз?!\nМаршал ҳам креслодан турди.\n— Жаноб, — деди у, — менинг корпусим эртага эрталаб бу ердан жўнаб кетади. Агар мен сизга ҳамроҳ бўлсам ва бу оқшомни ўрмончининг уйида ўтказсам, беадаблик саналмасмикан?\n— Ихтиёрингиз, — Баумвейс шундай деди-да, сипо таъзим бажо келтирди, аммо унинг маршалнинг сўзларидан ҳайрон бўлгани кўриниб турарди.\n— Бироқ, — деди маршал, — бу ҳақда ҳеч ким билмаслиги лозим. Мен орқа эшиқдан чиқаман, чанага қудуқ ёнида ўтираман.\n— Ихтиёрингиз, — такрорлади Баумвейс ва яна бир карра таъзим билан хонадан чиқди.\nМаршал жилмайиб қўйди — бу оқшом у шароб ичгани йўқ, аммо беғам бир сархушлик вужудини қамраб олган эди.\n— Қаҳратонга қарамай! — деди у ўзига ўзи. — Жин урсин, ўрмонга, тунги тоғларга! Ажойиб!\nУ ёмҚирпўшини елкасига ташлаб меҳмонхонадан боғ орқали ими-жимида чиқди. Қудуқ ёнида чана турарди — Баумвейс маршални кутмоқда эди. Отлар пишқирганча, қишлоқ четида турган соқчининг олдидан ғизиллаб ўтиб кетишди. Соқчи одатига кўра, бироз кечикиб бўлса-да, милтиғини елкасига олиб, маршалга чест берди. У қўнғироқчаларнинг узоқлашиб бораётган жиринглашини узоқ тинглаб турди-да, бошини чайқади:\n— Қандай тун бўлди бу ўзи-а?! Эҳ, қанийди, шу пайт бир қултумгина вино бўлса!\nКумуш тақа қоқилган отлар елдек учар, уларнинг қайноқ нафасидан тумшуқларига қўнган қорлар эриб борарди. Қаҳратон бутун ўрмонни тилсимлаб қўйгандек. Қорапечак гўё аёвсиз аёзда қорақайинларнинг ҳаётбахш шарбати билан жон сақлаб қолмоқчидек дарахтларнинг поясига маҳкам чирмашиб олган.\nОтлар сой олдида тўхтаб қолишди. Сой яхламаган эди. У тоғ унгурлари, зич ўрмонлар ичидан оқиб чиқаркан, бўронда синиб тушган шох-шаббалар ва яхлаган япроқларга қоришганча кўпирар, тошларга урилиб шарқирарди.\nОтлар сувга тумшуқ босишди. Сувда — уларнинг туёқлари остидан нимадир ялтироқ оқим бўлиб Қириллаб ўтди-да, ҳуркиб, зудлик билан сувга шалоплаб отилди.\n— Гулмоҳи, — деди чанакаш. — Жудаям қувноқ балиқлар!\nМаршал кулимсиради. У ҳамон сархуш эди. Отлар чанани ғизиллатиб тоғ сайҳонлигидан олиб чиқиб, баланд томли эски уй олдида тўхтаганда ҳам бу сархушлик тарқамаган эди.\nДераза ёп-ёруғ эди. Чанакаш чанадан сакраб тушди ва оёғи устига ташлаган пўстакни олиб қўйди.\nЭшик очилди. Маршал устини ечиб, Баумвейс билан бирга шамлар ёритган пастак хонага кирди-да, бўсаҚада тўхтаб қолди. Хонада ясан-тусан қилган бир қанча эркак ва аёллар ўтиришарди.\nАёллардан бири ўрнидан қўзғалди. Маршал унга бир нигоҳ ташлабоқ, ички бир туйғу билан Мария Чернини таниди.\n— Авф этгайсиз, — деди маршал салгина қизариб. — Чақирилмаган меҳмонни авф этгайсиз. Аммо-лекин биз аскарлар на оила, на байрам, на сокин ўйин-кулгуларни биламиз. Бугунги шодиёнангиз тафтидан баҳраманд бўлишга рухсат этгайсиз.\nКекса ўрмончи маршалга таъзим бажо келтирди. Мария Черни эса унга яқин келиб, кўзларига тикилди-да, қўлини узатди. Маршал Мариянинг қўлларини ўпаркан, бу қўллар унга муздек, бир бўлак муз парчасидек туюлиб кетди. Ҳамма жим қолди.\nМария Черни қўлини маршалнинг юзига оҳиста теккизди, чуқур чандиқни бармоқлари билан силаб туриб сўради:\n— Жудаям қаттиқ оҚриганмиди?\n— Жудаям, — жавоб қилди маршал жилмайиб. — Бу — қиличнинг кучли зарбидан.\nШунда қиз маршалнинг қўлидан тутди-да, меҳмонлар олдига бошлади. У, худди қайлиғини таништираётгандек, хижолатомуз, аммо ял-ял ёнганча, ўтирганларни маршалга таништирди. Меҳмонлар таажжубда ўзаро шивирлашиб олишди.\nБилмадим, азиз ўқувчи, Мария Чернининг портретини чизиб ўтириш керакмикан? Билмадим. Агар сиз ҳам мен каби Мария билан замондош бўлсангиз, бу аёлнинг ёрқин латофати, майин рафтори, унинг ғалати, бинобарин, мафтункор феъл-атвори ҳақида эшитгандирсиз. Мариянинг муҳаббатидан умидвор бўлишга бирор-бир эркак журъат қилабилармиди? Бўлса ҳам, Шиллер каби инсонгина унинг маъшуҚи бўлишга арзирди.\nХўш, кейин нима бўлди? Маршал ўрмончининг уйида икки кун қолиб кетди. Биз бу ўринда муҳаббат ҳақида гапирмаймиз — зеро, унинг нима эканлигини биз ҳануз билмаймиз. Эҳтимол, бу — туни билан ёққан қалин қор, қаҳратон қўйнида гулмоҳилар шалоплаб сув сачратаётган сойдир? Эҳтимол, бу — шамлар ёниб тугаётган, юлдузлар Мария Чернининг қароқларида чарақлаш учун дераза ойналаридан бўйлаган субҳи козибда таралган кекса дарахт ширасининг ҳиди, қўшиқ ва жарангдор кулгидир? Ким билсин. Эҳтимол, бу — қаттиқ эполетлардаги яланғоч қўллар, маршалнинг совқотган сочларини силаётган бармоқлардир? Бу — эр кишининг кўнгилга шу чоққача мутлақо нотаниш нозу адолар ҳаққи, меҳру навозиш ҳаққи, ўрмон тунлари баҚрида учган узуқ-юлуқ шивир-шивирлар ҳаққи тўккан кўз ёшларидир? Бу, эҳтимол, болаликнинг қайтишидир? Ким билсин. Ва эҳтимолки, бу — Мария Черни гулқоғозларни, столларни, муҳаббатининг гувоҳи бўлган хона эшикларини ғайриихтиёрий силаб-сийпалаётган чоҚда юракнинг шувиллаб кетарак, айрилиқолди умидсизлиги, чорасизлигидир? Ва эҳтимолки, бу, алалоқибат — дераза ортида Наполеон жандармларининг қатъий буйруғи остида машъалалар тутунига чулғаниб эгарлардан сакраб тушган, шахсан императорнинг буйруғига биноан маршални қамоққа олиш учун уйга бостириб кирган маҳали аёл кўксидан отилган нола, унинг ақл-ҳушидан жудо бўлиб қулашидир?\nТеварак-атроф аслида, олдингидай эди. Ўрмон шамоллар оқими таъсирида ҳамон ўшандоқ гувиллар, сой қорайиб кетган япроқларни ҳамон кичик гирдобчаларига солиб ўйнарди. Тоғда болталарнинг акс-садоси ҳамон ўшандоқ таралар, аёллар қудуқ атрофига тўпланиб олиб, ҳамон ўшандоқ жаврашарди.\nЛекин негадир бу ўрмонлар, майин учиб-қўнаётган қор парчалари, гулмоҳиларнинг сой баҚридаги шуълалари Баумвейсни фракининг орқа чўнтагидан эски, аммо қордек оппоқ қўлрўмолчасини олишга, уни кўзларига босиб, Мария Чернининг яшиндай тез ўчган муҳаббати ҳақида, ҳаётнинг баъзан мусиқага ўхшаб кетиши ҳақида пойинтар-сойинтар жумлаларни шивирлашга мажбур қилар эди.\nЮрагининг қаттиқ санчиғига қарамасдан, Баумвейснинг лаблари мазкур воқеанинг иштирокчиси бўлганидан ва кекса, қашшоқ тапёрнинг чекига камдан-кам ҳоллардагина тушадиган ҳаяжонли лаҳзалардан бенасиб қолмаганидан унинг масрурлигини айтиб пичирлар эди.\n↑ Тапёр — рақс кечаларида пулга пианино ёки баян чалувчи созанда.\n↑ Гулмоҳи — балиқнинг бир тури.\n"http://www.kutubxona.com/wiki/index.php?title=Konstantin_Paustovskiy._Gulmohilar_(hikoya)_/_Kiril&oldid=3597" dan olindi


Улфатчилик оқибатида бир инсон ҳаётдан кўз юмди\n14:14 / 14.05.2016\nУмаржон (исм-фамилиялар ўзгартирилган) кечки уйида очган ошхонага кириб келди. Хўрандалар сийрак, шу боис ошхона эгаси Акрамжон қўшни йигитнинг таклифига йўқ, демади. Умаржон пиёлага ароқ қуйиб узатганида қайтармади. Аччиқ-чучуқ билан газак қилиб ўтиришди. Кабобпаз дастурхонга кабоб келтириб қўйиб, ортига қайтди.\nКайфи тароқ Умаржон ёмон сўкинди. “Тур, йўқол”, дея ҳайдаб солган Акрамжон билан муштлашди, кўзини кўкартирди. Расулжон уларни ажратиб, қўл телефонида ҳамон ўзини боса олмай сўкинаётган Умаржоннинг акасини чақирди. Усмон ака етиб келиб, укасини ташқарига судради. Ташқарида ошхона эгаси – Акрамжоннинг ўғли, укалари, Усмон аканинг ўғиллари тўпланган, ким ҳақ, ким ноҳақ, уришни ким бошлади, муҳокама қилишаётган эди. Кўз ости кўкарган Акрамжонни ичкари уйга олиб кириб кетишди. Усмон ака Умаржонни ўғилларига қолдириб, шу яқинда турадиган, икки уч марта қамалиб чиққан Акмалжоннинг уйига борди, укасининг қилмиши учун ундан узр сўради.\n- Укам сизнинг укангиз билан жанжаллашиб қолибди, - дея можаро газаклашиб кетишининг олдини олишга тиришди. – Иккаласиям маст, эртага соғликларида гаплашамиз, яраштириб қўямиз.\nМуқаддам тўрт марта жиноятга қўл уриб судланган, сўнгги ахлоқ тузатиш ишлари жазосини яқинда ўтаб бўлган эллик уч яшар Акмалжоннинг ҳам кайфи тароқ, ароқ ичиб олган, гап уқадиган аҳволда эмасди. Ўзича, укамга қўл кўтарганни соғ қўймайман, дея ошхона пичоғини қўйнига яшириб, Усмон аканинг ортидан кўчага чиқди. Беш-олти киши тўпланиб турган ошхонага яқинлашди. Ҳамон оғзидан боди кириб, шоди чиқаётган Умаржонга хезланди. Чап кўкрагига бир марта пичоқ санчиб олди. Йигит кўксини чангаллаганича ўн-ўн беш қадам ташлаб йиқилди. Гап талашаётган йигитларни тинчитишга уринган Усмон ака ортига ўгирилганида укаси юзтубан ётарди. Йўловчи “Дамас” машинасини тўхтатди. Шифохонада врачларнинг муолажалари зое кетди. Юрагидан жароҳат олган Умаржон орадан тўрт соат ўтиб вафот этди. Тузалиш йўлига ўтмасдан такроран жиноятга қўл урган, бировнинг умрига зомин бўлган Акмал Маъмуровга суд узоқ муддатга озодликдан маҳрум қилиш жазосини тайинлади.


Туркманистон миллий санот кўргазмаси ўз ишини бошлади\n23 апрел куни Туркманистон Президентининг расмий ташрифи доирасида Туркманистон миллий санот кўргазмаси ўз ишини бошлади.\nПрезидентимиз Шавкат Мирзиёев кўргазма иштирокчиларига табрик йўллади. Уни Ўзбекистон Республикаси Бош вазирининг ўринбосари Н. Отажонов ўқиб эшиттирди.\nКўргазманинг очилишида таъкидланганидек, Ўзбекистон ҳамда Туркманистон ўртасидаги кўп қиррали ҳамкорлик йилдан-йилга изчил ривожланиб, янгича мазмун-моҳият билан бойиб бормоқда. Хусусан, савдо-иқтисодий соҳа ўзаро ҳамкорликнинг устувор йўналишларидан бири саналади.\nЎтган қисқа даврда бу борада катта натижаларга эришилди. Иқтисодиётнинг турли тармоқларида кооперация алоқалари мустаҳкамланди, ўзаро савдо айланмаси муттасил ўсмоқда.\nТашкил этилган кўргазма ҳам икки давлат истеъмол бозорига маҳсулот ва хизматларни кенгроқ жалб қилиш, ҳамкорликда фаолият юритишга қизиқиш билдираётган компаниялар билан муносабатларни йўлга қўйишда муҳим аҳамиятга эга. Буни тадбирда қатнашаётган туркманистонлик ишбилармонлар ҳам алоҳида эътироф этишмоқда.\nТуркманистоннинг саноат ва ишлаб чиқариш салоҳияти намойиш этилаётган ушбу кўргазма истиқболли қўшма лойиҳаларни амалга ошириш бўйича шартнома ҳамда битимлар имзоланиши учун қулай бизнес мулоқоти майдони бўлиб хизмат қилади.


13:40 / 14.02.2018\nФото: Tахографларни қиёслаш ва калибрлаш ускунаси\n“Ўзбекистон миллий метрология институти” давлат корхонаси ташаббуси билан калибрлаш ва синов ускуналарни ишлаб чиқиш ва модернизация қилиш дастури доирасида тахографларни қиёслаш ва калибрлаш ускунасини харид қилди. Бу ҳақда “Халқ сўзи” ёзмоқда.\nҲозирги кунга қадар мазкур давлат корхонаси қиёслаш калибрлаш имкониятига эга эмас эди. Тахограф — тезликни, иш тартибини, ҳайдовчилар ва экипажни дам олиш учун мўлжалланган, автотранспорт бортида ишлайдиган воситаларда назорат мосламаси вазифасини бажаради.\n“Ўзбекистон миллий метрология институти” давлат корхонасининг транспорт воситаларни аналогли, электронли ва рақамли тахографларни текшириш ва калибрлашда вақтни ҳамда ҳаракатни ўлчаш соҳасида метрологик назоратни таъминлаш имконияти яратилди. Эндиликда йўл ҳаракати иштирокчиларининг ҳаёти ва соғлиғини асраш, ёқилғи сарфининг тўғри ва оқилона ҳисобини олиб бориш, шунингдек, умумий авария ҳодисаларини камайтиришга эришилади.\nКунгабоқар ва қуруқ меваларни қовуриш ускуналари - PAMUKKALE муваффақиятингиз гарови\n10:46 / 28.03.2017


24.07.2021 20:05 0 3057\nХалқ депутатлари Тошкент шаҳар кенгаши қарори билан пойтахтнинг Тошкентнинг Сергели, Бектемир ва Мирзо Улуғбек туманлари ҳудуди Тошкент вилоятининг Зангиота, Қибрай, Юқори Чирчиқ ва Ўртачирчиқ туманлари ҳисобига 7,8 минг гектардан кўпроққа кенгайтирилди. Бу ҳақдаги қарор 23 июль куни қабул қилинди, деб хабар бермоқда «Газета.uz».\nСергели тумани таркибига Тошкент вилоятининг Зангиота туманидан 1827,1 гектар (шундан, 424,2 гектар қишлоқ хўжалиги ерлари);\nБектемир тумани таркибига Тошкент вилоятининг Юқори Чирчиқ туманидан 490 гектар (шундан, 154,2 гектар қишлоқ хўжалиги ерлари) ва Тошкент вилоятининг Ўрта Чирчиқ туманидан 1134,2 гектар;\nМирзо Улуғбек тумани таркибига Тошкент вилоятининг Қибрай туманидан 2294,6 гектар (шундан, 1090,9 гектар қишлоқ хўжалиги ерлари);\nЯшнобод тумани таркибига Тошкент вилоятининг Қибрай туманидан 2107,4 гектар (шундан, 1002,6 гектар қишлоқ хўжалиги ерлари) ер майдони, жами 7853,3 гектар ер майдони Тошкент шаҳри таркибига қўшилди.\nБундан ташқари, Сергели ва Бектемир туманларидан 171,3 гектар ер майдони Тошкент вилоятига ўтказилди:\nСергели туманидан 33,8 гектар ер майдони Тошкент вилоятининг Зангиота тумани таркибига;\nБектемир туманидан 137,5 гектар ер майдони Тошкент вилоятининг Юқори Чирчиқ тумани таркибига ўтказилди.\nКенгаш қарорида Тошкент шаҳри ва вилояти туманларининг янги чегаралари таснифлаб чиқилган.\nЭндиликда Тошкент шаҳар ҳокимлигининг Сергели, Бектемир, Мирзо Улуғбек ва Яшнобод туманлари чегараларини ўзгартириш тўғрисида Вазирлар Маҳкамасига илтимоснома киритиши кутилмоқда.\nҲодиса Кеча, 20:58


“Мард ўғлон” Учқудуқда » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / “Мард ўғлон” Учқудуқда\n8-08-2018, 17:41, admin\n"Мард ўғлон” Учқудуқда\nБу йил Ўзбекистон тарихида биринчи бор йигитлар учун "Мард ўғлон” мукофоти таъсис этилди. Ўзининг билим ва иқтидори, ҳалол ва самарали меҳнати билан Ватанимиз тараққиётига муносиб ҳисса қўшиб келаётган мамлакатимиз ёшларидан бир гуруҳи бу мукофотга сазовор бўлди. Ана ўшалар орасида узоқ қизилқум кенгликларида меҳнат қилаётган зарафшонлик Истам Қудратов ҳам бор эди. Марказий Кон бошқамаси ишчиси Истамнинг бу мувофаққияти бутун НКМК хизмат қилаётган ёшларни ғурурлантирди. Боиси улар бир корхонада бир мақсад сари меҳнат қилишмоқда. Тенгдошларининг эришган шундай ютуғи билан табриклаш мақсадида ШКБ ёшлар иттифоқи бошланғич ташкилоти томонидан Истамжон билан учқудуқлик ёшлар учрашуви ташкил этилди, "Мард ўғлон” Давлат мукофоти совриндори 3-ГМЗ ёшлари, 11-МТМ тарбияланувчилари, "Келажак” ЁМ тўгарги қатнашчилари билан учрашди. Уларни қизиқтирган саволлар жавоб бериш билан бирга, бу ерда ШКб ёшлари, айниқса спортчисеварлар учун яратилган имкониятлар қаҳрамонимизгда катта қизиқиш уйғотди.\n3- ГМЗ ишчиси Камол Ҳомидов:\n-Биз сафдошимизнинг юксак мукофотга муносиб кўрилганлигидан қувондик. Мен шахсан ўзим Истам билан Навоий давлат кончилик институти "Кон электромеханикаси” факультетида курсдош бўлганман. У ҳар доим меҳнатда, ўқишда, жамоатчилик фаолиятида фаоллик кўрсатиши билан ажралиб турарди. Айниқса унинг спортда эришган ютуқларига ҳаммамиз ҳавас қилганмиз. Бугунги учрашувдан ҳаммадан кўпроқ мен ҳаяжонландим десам тўғрироғ бўлади. Чунки мен шундай инсон билан дўст бўлганман. Уни юксак мукофот билан чин дилдан қутлайман.\n- Ўзим спортга жуда қизиқаман –дея суҳбатимизга қўшилади алоқа участкаси ишчиси Акбар Шарипов- Самбо бўйича икки карра жаҳон чемпиони Истам Қудратов қўлидаги давлат мукофоти ва президентимиз Шавкат Мирзиёевнинг тақдим олтин соатларини ният қилиб қўлимга олдим. 1999 йилда туғилган ўғлим Аббос яқинда дюздо бўйича Ўзбекистон чемпонатида қатнашиб 3-ўринни олди. Қани эди у ҳам Ўзбекистонимиз байроғини жаҳон спорт мусобақаларида худди Истам акасидек юқориларга кўтартирса...\nМен шундан Ўзбекистоним учун чин фарзанд тарбиялаган ота сифатида ўзимдан ғурурланардим.\nАна шундай ҳаяжонга тўла учашувдан кейин Истам Қудратов иштирокида ШКБ қарашли 11-МТМ тарбияланувчилари билан эрталик ташкил этилди. Жажжи болажонлар акаларидай мард ўғлон бўлишга ваъда беришди.


Собиқ имом: Президентни танқид қилган ҳимоясиз қолмаслиги керак « Ўзбекистон Халқ Ҳаракати\nСобиқ имом: Президентни танқид қилган ҳимоясиз қолмаслиги керак\n25 December 2018 - 10:12\nЎзбекистон ҳукумати мусулмонларга диний эркинлик бериш ниятидан қайтди, ислоҳотлар тўхтаган, деб ҳисоблайди таҳдидлар боис мамлакатни тарк этганини айтаётган собиқ имом Фазлиддин Парпиев. У “Америка Овози” билан суҳбатда Ўзбекистон прокуратурасининг у ҳақдаги баёнотини инкор этди.\nТошкентдаги “Омина” масжидида имомлик қилган Парпиевнинг сиёсий босимлар туфайли мамлакатни тарк этишга мажбур бўлгани сўнгги икки йил давомида Ўзбекистонда амалга оширилаётган диний ислоҳотларга нисбатан шубҳаларни кучайтирди.\nПарпиев Тошкент шаҳар прокуратурасидаги суҳбат ортидан Ўзбекистондан чиқиб кетишга қарор қилганини айтиши ортидан шу пайтгача собиқ имом можароси юзасидан сукут сақлаб келган ўзбек матбуотида Бош прокуратура томонидан берилган баёнот пайдо бўлган.\nФазлиддин Парпиевнинг “Америка Овози”га айтишича, прокуратура матбуот ёрдамида айбни унинг ўзига ағдаришга уринмоқда.\n“Кун. уз даги мақолада менга нисбатан ҳеч қандай тазйиқ йўқлиги айтилади. Шу кунгача мамлакат ичидаги матбуот мен ҳақимда ҳеч нарса ёзмаган эди. Бунинг сабаби матбуот мени ёнимни олиб қўймаслиги учун босим остида бўлган. Энди пичоқ суякка қадалгандан сўнг пайдо бўлган мақола ёмонлаш кампаниясига ўхшайди. Масала ҳал бўлиб, мамлакатдан чиқиб кетганимдан сўнг айбни ўзларидан соқит қилишмоқчи. Биз у инсонни таъқиб қилмаганмиз, деган мақола мана биринчи бор ўзбек матбуотида чиқди. Аммо бу чиқиш ҳам прокуратура хоҳишига кўра амалга ошган, чунки у ерда бошқа бир гап йўқ, инсонларга биз унга ҳеч нарса қилмадик, ўзи чиқиб кетди, деган мазмунни беришмоқчи. Ваҳоланки, Умра сафаридан қайтишимдан икки соат ўтиб уйимга ички ишлар, махсус хизматлар келди, маҳалла участкасига олиб чиқиб суҳбат қилишди. Энди ҳаммаси тугади деб тургандим, шаҳар прокуратураси чақирди. Мен чақирув қоғозисиз бормайман десам, бошлиқлар айтди, келмасангиз бўлмайди, дейишди. Менга у ерда ноқонуний ҳаракат бўлмади, лекин бу охиргиси, кейин жиноий жавобгарликка тортиласан деган таҳдидни аниқ тушундим. Яъни аввал ҳам огоҳлантирилгансан, буниси охиргиси дейилди. Бундан олдин эса Фазлиддин эҳтиёт бўл, давлат сиёсати олдида бир киши ҳеч нарса эмас, деган гапларни эшитган эдим”, – дейди Парпиев.\nСобиқ имом айни пайтда хориж давлатларидан бирида, сиёсий бошпана сўраш қарорида турибди. Ўзбекистонда диний соҳада ўтказилаётган ислоҳотларга ишончи йўқолган, ислоҳотлар аллақачон тўхтаган, ўзгаришлар қилиш ваъдаси билан танилган янги ҳокимият ҳам мусулмонларга эркинлик бериш ниятидан қайтди, деб ҳисоблайди у.\n“Ислоҳотлардан сўнг ортга қайтиш бошланганини ҳам кўрдик. Шу пайтгача рўмол ўраш қонун билан тақиқланмаган эди, бу тақиқланди. Соқол масаласида ҳам ҳозиргача очиқ бир гап йўқ эди, қўйган амаллаб қўйиб юрган эди, энди эса домлаларимиз телевидениега чиқиб, тақиқни ҳимоя қилиши диний эркинликни сиқилишидир. Яъни бошида бироз эркинлик берилди, кейин бу эркинлик одамларга тўғри келмас экан, деб қайтариб олинмоқда. Ҳатто мен билан ўтказилган суҳбатларда ҳам ўзи мусулмонларга эркинлик бериб бўлмайди, дейилган. Демократия деганда ҳам фақат ўзларига керак жойини олишмоқда, бошқасида эса йўқ бунга рухсат бера олмаймиз, дейишмоқда”, – дейди Парпиев.\nФазлиддин Парпиев Ўзбекистон президентлига бевосита мачит минбаридан туриб қилинган очиқ мурожаат билан танилди. Бу мурожаатда диний вазиятни танқид қилишга журъат этган имомнинг президентга нисбатан самимий ишончи кўриниб туради.\nЖамоатчиликда қизғин муҳокама қилинган бу ҳодиса ортидан мурожаат муаллифи имомликдан бўшатилди, турли таҳдидларга учради, оқибатда мамлакатдан чиқиб кетишга мажбурбўлди.\nФазиддин Парпиевда бугун ҳам Шавкат Мирзиёевга нисбатан самимий ишонч сақланиб қолганми?\n“Билмадим, энди ишониш учун бошқача ҳолат бўлиши керак. Ишона олмайман, бир инсонни фикрлари инобатга олинмаслигини мен тушуниб етдим. У кишига ишониб чиққанимнинг сабаби, мени мақтаманглар, танқид қилинглар, танқид қилганлар дўстларим, мақтаганлар душманларим, деган гаплари эди. Мен шу гапларгасуяниб танқид кўчасига кирган эдим. Натижада нима бўлди, тазйиққа олиндим. Лекин президентга ишониб танқид қилган одам ҳимоясиз қолмаслиги керак. Нафақат диний соҳа, бошқа соҳада ҳам танқид қилган одамлар тазйиққа учраётганини кўриб турибмиз. Улар президентга ишониб шу йўлга кирдими, ҳимоясиз қолмаслиги керак эди. Мени ишончимга озроқ путур етди ”, – дейди Парпиев.


Xiaomi Mi 10 Ultra флагмани тақдим қилинди - Zamin.uz\n2020 йил 11 август куни Xiaomi ташкил топганига ўн йил бўлгани муносабати билан ўтказилган тақдимотда Mi 10 Ultra юбилей флагмани тақдим қилинди. Mobile review’нинг маълум қилишича, Xiaomi Mi 10 Ultra, Snapdragon 865 процессори, 8 ГБ ҳажмли LPDDR5 тезкор ва 128 ГБ доимий NFS 3.1 хотирага эга.\nКерамика ва металли стандарт корпусга эга смартфоннинг ички қисмига бир неча графит қатламли суюқ совитиш тизими ўрнатилганига қарамай, телефоннинг сув ва чанг ўтказмаслиги ҳақида ҳеч қандай маълумот йўқ.\nТаъкидланишича, Xiaomi Mi 10 Ultra’да тўртта камера жойлашган бўлиб, улар турли: асосийси 48 мегапиксел, портрет суратга олиш учун мўлжалланган иккинчи камера 12 мегапиксел, масофадан туриб суратга олиш имконини берувчи учинчи камера 48 мегапиксел ва кенг кўриш бурчагига эга камера 20 мегапиксел аниқликда суратга олади. Ушбу модель DxOMark рейтингида максимал 130 балл билан етакчи бўлишга муваффақ бўлган. Шунингдек, камера 8К ҳажмда сифатли видео олиш хусусиятига эга.\nМазкур модель симли усулда 120 ваттлик тезкор, симсиз эса 50 ваттлик тезкор зарядланади. Таъкидланишича, смартфон тўлиқ зарядлана олиши учун 23 дақиқа кифоя.\nТелефон нархлари хотира ҳажмига кўра баҳоланиб, бошланғич нарх 760 доллар, энг қиммати эса 1005 долларни ташкил қилади. “Замин” янгиликларини “Инстаграм”да кузатиб боринг\n20-08-2019, 17:50, Технология\nҲамёнбоп Xiaomi Mi 5X'нинг янада арзон талқини сотувга чиқади\n11-08-2017, 19:00, Технология\n22-12-2016, 16:51, Технология\n12-09-2016, 11:39, Технология\n28-07-2016, 08:00, Технология\nБугун, 15:17, Жамият


Мирпўлат Мирзо. Бош муҳаррир (2009) | www.ziyouz.uz\nБош саҳифа МатбуотҲозирги давр матбуотиМирпўлат Мирзо. Бош муҳаррир (2009)\nЧоп этилган 01.02.2014 МуаллифZiyouz.uz\nАсосий фаолияти дорилфунун билан боғлиқ бўлган адабиётшунос олимнинг мамлакатимиздаги янги ташкил этилган нуфузли журналлардан бирига Бош муҳаррир этиб тайинланиши дастлаб айримларни ажаблантирган бўлиши ҳам мумкин. Лекин журнал нашр этила бошлаб, адабий жамоатчиликнинг ва мухлисларнинг эътиборини қозонгач, Бош муҳаррир “узукка кўз қўйгандек” ўз ўрнига тушганлигини барча, бирдай эътироф этди.\nМен журналга домламиздан кейин келган иккинчи ходим бўлдим ва Бош муҳаррирга ўринбосар сифатида иш бошладим. Мана шу фаолиятим давомида устознинг Бош муҳаррир сифатидаги фидокорона меҳнатига, жасоратига, муаллифларга самимий муносабатларига кўп марта шоҳид бўлдим.\nДомла иш борасида ўзини аямасдилар. Журналнинг ташкилий ишлари маромига етгач, унинг дастлабки сонларини тайёрлашга шитоб билан киришиб кетдик. Ана шу паллада домланинг муҳаррирлик истеъдоди намоён бўлди. Журнал таҳририяти ходимлари олдида шундай савол кўндаланг бўлди: жаҳон адабиёти катта уммон, лекин бугунги кунда ўқувчиларимиз учун қайси асарлар муҳим? Қайси асарлар халқимиз тафаккурини юксалтиради, маънавиятини бойитади?..\nҲар ким ўз фикрини айтди. Лекин домла ҳамманинг фикрини астойдил эшитиб, айримларини қўллаган ҳолда ўзлари тузиб келган рўйхатни ўқиб (ундаги адиблар дунёнинг турли мамлакатларидан эди), улар ҳақида кенг тушунча бериб, дарҳол таржимонларни бу асарларга жалб этишимизни айтдилар.\nШундай қилиб, журнал фаолияти қизғин бошланиб кетди. Адабиётимизнинг жонкуярлари, моҳир таржимонлар, ўткир публицистлар, таниқли адабиётшунос олимлар таҳририятимизнинг фаол муаллифларига айландилар. Айрим йирик асарлар ҳали таржимаси тугамасдан туриб, журнал саҳифаларида эълон қилинди.\nДомла, айниқса, жаҳон публицистикасига жиддий эътибор бердилар. Таҳририятимизнинг бир йиғилишида Публицистика бўлими мудири марҳум Раҳматулла Иноғомовга мурожаат қилиб: “Биласизми, дўстим, бундан йигирма йиллар муқаддам америкалик ўткир публицист адибанинг экология ҳақида ажойиб мақоласи эълон қилинган эди. Шуни зудлик билан таржима қилсангиз, келгуси сонда ёритамиз”, дедилар.\nДомла ушбу мақола муаллифини, у қайси журнал эканлиги-ю, унинг йили ва ойини аниқ айтдилар.\nМазкур мақола эълон қилингандан кейин кўп ижодкор дўстларимизнинг ундан ҳайратланганликларига шоҳид бўлдим. Ҳатто уни айрим нашрлар кўчириб ҳам босди.\nДомланинг тавсияси билан таржима қилинган бундай мақолалар беҳисоб эди, десам лоф эмас.\nЁшлар тафаккурини ўстирадиган, уларни жасоратга даъват этадиган коинот ва фазогирлар ҳақидаги, бемисл кашфиётлар яратган жаҳон олимлари ҳаётига бағишланган қатор мақолаларни ўзлари таржима қилдилар.\nЖаҳон адибларининг адабиёт ҳақидаги фикр-мулоҳазалари, турли адабий оқимлар, айниқса дунёдаги ҳозирги адабий жараёнлар ҳақидаги мақолалар борасида алоҳида тўхталмасдан ўтиб бўлмайди. Масалан, бугунги кунда ҳар бир танқидчи икки гапидан бирида такрорлайдиган “модернизм”, “постмодернизм” ҳақида туркум мақолалар эълон қилган эдик. Бу мақолалар норвег адиблариники бўлиб, домланинг ўзи таржима қилгандилар. Муҳими, мазкур мақолаларда ушбу оқимлар нима учун пайдо бўлгани, уларнинг асл моҳияти нима эканлиги теран очиб берилганди. Жумладан, Бальзакнинг “Француз ёзувчиларига мурожаати”ни эсга олмай бўладими? Уни ўқисангиз, деярли икки аср илгари ёзилган мақоланинг бугунги кун учун ҳам ниҳоятда долзарблигини тан олмай иложингиз йўқ.\nЖурналда режалаштирилган дурдона асарлар, таржимонларимизнинг истеъдоди ва савиясига қараб, уларга тавсия этиларди. Уларни таржима қилишни зиммасига олган таржимонлар бундан бу ёғи таҳририят “таъқиби”дан қутула олмасди. Масалан, ана шундай тавсиялар туфайли “Зурдўшт таваллоси”, “Бузрукнинг кузи”, “Улисс саргузаштлари” асарлари адабиётимизнинг бебаҳо мулкига айланди.\nДомладаги яна бир фазилат асарнинг савияси ҳақида ўз ўйлаганини галга солмай муаллиф юзига айта олиши эди. Нафсламбирини айтганда, бу хусусият Бош муҳаррир учун шарт бўлган энг муҳим хусусият эмасми? Жумладан, домла яхши асар ҳақида терисига сиғмай қувониб гапириб юрар, бўш асар ҳақида эса, муаллифи ким бўлишидан қатъи назар, унинг нуқсон-қусурларини далиллаб, ҳар қандай даврада гапира оларди.\nДомлага ўзини яқин олиб юрадиган дўстларимиздан бири драмаси ҳақида театр фикр сўраётганлигини айтиб, тавсия ёзиб беришини сўраган экан. Домла ушбуни ана шу дўстимизга бериб қўясиз, эртага олдингизга келади, дея менга бердилар. У пиеса ҳақидаги фикр-мулоҳазалар экан. Мен танишиб, ҳайратдан ёқамни ушлаб қолдим. Ўзининг дўстидай, энг яқин шогирдидай кўрадиган ёзувчи драмаси ҳақида шундай аччиқ гапларни ёзгандиларки (албатта, чандон асослаб), унда бу асар шу аҳволда саҳнага чиққанидан чиқмагани маъқул, деган фикр дангал айтилган эди.\nЖурналдаги Озод Шарафиддиновнинг Бош муҳаррирлик фаолиятини битта мақолада, албатта, қамраб олиб бўлмайди. Лекин мен мана шу ўтган даврга назар солсам, домладан таҳририятдаги барчамиз учун жуда катта тажриба, асарларга талабчанлик туйғуси, жамики қалам аҳлига холис ва самимий муносабат анъанаси мерос қолганлигини ҳис этаман.\nДомла танбал, ишёқмас ходимларини жинидан баттар ёмон кўрардилар, ваъдасида турмаган муаллифларни, таржимонларни ўзининг аччиқ сўзларига дучор қилардилар.\nБош муҳаррир учун зарур бўладиган яна муҳим хислатлар мана шулар эмасми?!\nЖурналимиз фаолияти ҳамиша силлиқ кечди десам, ҳақиқатга хилоф гапни айтган бўламан. Маълум йилларда жамоамиз ҳам мураккаб қийинчиликларни бошидан кечириб, оқсай бошлади. Ўшанда Бош муҳарриримизга яхши маънода хайрихоҳлик билдириб, бир йилда 12 та сон чиқариш шартми, уни 6 та сон қилиш ёки ҳажмини озгина камайтирса бўлади-ку, деган фикрлар ҳам айтилди. Шунда домла чўрт кесиб, Президентимиз олдида, ўқувчиларимиз олдида нима деймиз, деганлари ҳали ҳам ёдимда.\nМинг шукрки, Юртбошимиз асос солган журнал 12 йил давомида бир ой ҳам канда бўлмай, бир саҳифа ҳам камаймай нашр этилиб келинмоқда. Унинг ҳозир 140-сони чоп этилди.\nШуни фахр билан айта оламанки, домламиз таваллудининг 80 йиллиги юртимизда кенг нишонланаётган бир пайтда, ўқувчиларимиз сони деярли икки баробарга ортди. Бу кўрсаткичга эришганимизда журналимизнинг барча ходимлари дилидан, Домламизнинг руҳи шод бўладиган бўлди, деган фикр кечгани, шубҳасиз.\n«Ўзбекистон адабиёти ва санъати» газетасининг 2009 йил 11-сонидан олинди.\n← Аввалги Аввалги Жорж Сименон: «Мен ўзим ёзган китобларни ҳеч қачон қайта ўқимайман» (1978)\nКейинги → Кейинги: Ҳамиджон Ҳомидий. Мақсуд муаллим


КОНФЕРЕНЦИЯГА ТАЙЁРГАРЛИК ИШЛАРИ … » Zlixa Orazimbetovanin' jeke veb sayti\nМазкур конференция «Глобаллашув жараёни ва оммавий ахборот воситалари хизматлари» мавзуида бўлиб, унда асосан замонавий оммавий ахборот воситалари ходимларининг вазифалари ва бу соҳадаги муаммолар, глобал ахборот майдонидаги давлат, жамият ва шахс манфаатларини ҳимояланиши, турли ахборот хуружларига қарши курашлар, ахборот хавфсизлигининг бугунги кундаги долзарб масалалари, оммавий ахборот воситаларида адабий тилдан фойдаланиш масаласи, мазкур йўналишларда олиб борилаётган тадқиқотлар ва амалий тажрибаларни ўрганиш ва таҳлил қилиш каби масалалар муҳокама қилиниши кўзда тутилган.\nШунингдек ҳозирги пайтда конференциянинг ташкилий ишлари буйича ҳам ишлар қизғин олиб борилмоқда. Шу билан бирга конференция материаллари олдиндан алоҳида тўплам бўлиб нашр этилиши ҳам кўз тутилган.\nАйтиб ўтиш жоизки, конференция қуйидаги йўналишларда ўтказилади:\n•\tГлобаллашув шароитида ОАВ нинг вазифалари;\n•\tЖурналистик этика ва журналистикада ҳуқуқ масалалари.\nКонференцияга барча қизиқувчилар иштирок этса бўлади.\n19 апреля 2016 11:04 693 рет көрилди Комментариялар: 0 Принтер


Мирзо Зиёев ўғиллари узоқ муддатга қамалди\n90-йиллардаги машҳур дала қўмондони Мирзо Зиëев сўнгра Имомали Раҳмон томонидан мамлакатдаги юқори лавозимларга тайинланган эди.\nТожикистон Фавқулодда ҳолатлар вазирлигининг собиқ раҳбари Мирзо Зиëевнинг ўғиллари ўтган йил ёзида Тавилдарада содир этилган тартибсизликларни уюштирганликда айбланиб¸ Олий суд ҳукми билан 28 ва 30 йилга озодликдан маҳрум этилди.\nТожикистон Фавқулотда ҳолатлар собиқ вазири, ўтган йил ёзида Тавилдарада отиб ўлдирилган Мирзо Зиёевнинг ўғиллари 23 ёшли Саидаҳмад ва 26 ёшли Муҳаммадризо Зиёевлар устидан суд жараёни мамлакат Миллий хавфсизлик қўмитасига тегишли вақтинчалик сақлаш изоляторида, мутлақ махфий тарзда ўтказилган.\nОлий суд иккала айбланувчи устидан ҳукмни жорий йилнинг 26 июнида ўқиб эшиттирган эса-да, жамоатчилик бу воқеадан ўн кун ўтибгина хабар топди.\nБири 28 ва яна бошқаси 30 йиллик қамоқ жазоси олган Зиёевлар отаси Мирзо Зиёев ва унинг шериги Неъмат Азизовнинг ўтган йил июн ойида Тавилдарада содир этган ҳаракатлари ортидан очилган жиноят иши бўйича жавобгарликка тортилган эди.\nМирзо Зиёев ва Неъмат Азизовлар эса¸ зўравонлик воситасида давлат тўнтариш уюштиришга уриниш, ноқонуний қурол-аслаҳа сақлаганлик, наркотиклар ноқонуний савдоси билан шуғулланганлик ва уюшган жиноий гуруҳ тузганлик каби оғир жиноятларда айбланган эдилар.\nБу маълумотлар Тожикистон Олий судининг матбуот хизмати масъуллари томонидан тасдиқланди. Бироқ улар Мирзо Зиёев ўғиллари иши билан боғлиқ тўла тафсилотлардан тийилишини айтишди.\nТавилдарадаги воқеалар муносабати билан очилган жиноят иши бўйича Мирзо Зиëевнинг ўғиллари баробарида икки Россия фуқароси ҳамда Мирзо Зиёевнинг қариндошларидан иборат каттагина гуруҳ, жами 49 нафар одам турли муддатларга қамалган. Бу маълумотларни Тавилдарадаги манба тасдиқланди.\n- Қамалганлар орасида Мирзо Зиеёвнинг акаси шайх Абдусамат, қуролдошлари, яқинларидан бири шайх Муҳсиддин ва тахминан учта қишлоқдан бўлган ўнлаб қариндош-уруғи ва уларнинг ўғиллари ва яна икки нафар россиялик фуқаро бор, дейди Тавилдаранинг Ҳафтчароғ қишлоқ фуқароси Маҳмад.\nТожикистон Ислом уйғониш партияси расмийси Ҳикматулло Сайфуллозода фикрича, марҳум Мирзо Зиёевнинг ўғиллари ва унинг қариндошларини узоқ муддатларга қамоққа ташлашдан мамлакатдаги айрим сиёсий доиралар манфаатдордир.\n- Бу айрим сиёсий доиралар манфаатлари кўзланган бир ўйин эди. Улар ўз режаларини шу йўл билан амалга оширдилар. Гарчи қўлга олинганлар орасида гуноҳсизлар бўлса-да, бироқ улар озод этилмадилар, балки ноҳақ қамалдилар. Негаки¸ агар уларни суд залидан озод қилишганида эди, бошқаларнинг ҳам гуноҳсизлиги исботланган бўлур эди. Ўша манфаатдор доиралар шундан чўчишди, дейди Ислом уйғониш партияси масъули Сайфуллозода.\n“Асл воқеликдан хабари йўқ ҳукуматдаги доиралар ҳақни ҳақсиздан ажрата билмаслик йўли билан Тожикистондаги барқарорликни сақлаб қолмоқчи бўлса¸ катта хатога йўл қўяди”¸ деб давом этади Сайфуллазода.\n- Худо кўрсатмасин¸ бундай адолатсиз ҳукмлар ва шу тартибда иш юритиш давом этаверса, тожик жамиятидаги барқарорликнинг яна издан чиқиш эҳтимоли йўқ эмас. Бизнинг мамлакатимиз қайси ҳолда эканини унутмайлик. Жанубимиздаги Афғонистон, шимолу шарқимиздаги Қирғизистондаги сиёсий вазият беқарорлиги ва яна Хитой, Россия ва бошқа шу каби йирик давлатларнинг ўз манфаатлари йўлидаги ўйинларини ҳам эсдан чиқармайлик. Улар жамиятдаги норозиликдан усталик билан фо йдаланмаслигига ким кафолат бера олади?, дея савол ташлайди Сайфуллозода Озодлик билан суҳбат давомида.\nЎтган йил мамлакат шарқида жойлашган Тавилдарада расман “Кўкнор 2009” деб номланган амалиëт доирасида ҳукумат кучлари ва Мирзо Зиёев тарафдорларидан бўлган Неъмат Азизов ўртасида тўқнашув юз берган ва ҳукумат даъвосича¸ 11 нафар хорижлик жанггари, жумладан Ўзбекистон исломий ҳаракатининг 8 аъзоси қўлга олинган эди.\nБироқ улар устидан олиб борилган тергов натижалари ёки суд ҳукми борасида ҳанузгача жамоатчиликка бирор маълумот берилмай келинади.


Ўш воқеалари « Ўзбекистон Халқ Ҳаракати\n16 August 2016 - 9:38\nФарғонадиги турк-масхатларга қарши зўравонликдан роппа — роса бир йил ўтгач, 1990 йил июн ойининг бошида, Қирғизистон ҳудудида жойлашган ўзбекларнинг вилояти Ўшда бу жанжалнинг қирғиз варианти айнан такрорланди. Фитнанинг КГБ тарафидан Фарғона воқеаларининг бир йиллигига махсус тўёна сифатида тайёрланганлигига ҳеч шубҳам йўқ. Албатта, яна ўша маҳаллий мафия ва маҳаллий жаллодлар ёрдамида тайёрланди.\nҚирғиз каллакесарлари ўзбек каллакесарларидан ҳам шафқатсизроқ чиқди… Ўшда, Ўзганда ёш-қари, хотин-халаж демай зўрлади, ўлдирди, ўт қўйди. Бу хусусда «Бирлик» ҳаракати аъзоси, киноопрератор Абдулазиз Маҳмудов олган видеокўринишлар одамни даҳшатга солади. Ташкилотимиз Ўш, Ўзгандаги қирғинни тўхтатишни талаб қилиб бир гуруҳ фаолини Қирғизистонга, иккинчисини Москвага жўнатди.\nТошкентда Ўш-Ўзгандан қочиб келган қочқинларга бошпана, кийим-кечак ва ҳакозо билан ёрдам уюштиришда иштирок этди. Фарғона бўлими фаоллари Андижон ва Ўш чегарасида тўпланган мингларча дарғазаб ўзбекларни Ўшга бостириб боришининг олдини олишда ёрдамлашдилар.\nЖанжалнинг учунчи куни Тошкентга махсус учоқда Чингиз Айтматов келди. Биз билан маслаҳатлашмоқчи экан, аэрапортда, ҳукумат салонида учрашдик. Бош министр Мирсаидов, ёзувчи Одил Ёқубов бор эди. Суҳбат қовушмади. Чингиз Айтматов қирғизларнинг қилаётган ишларидан қаттиқ уялаётгани кўриниб турарди. Ёзувчилар Уюшмаси Раиси Одил Ёқубов билан биргаликда қирғиз телевидениесидан чиқиб, иккала халққа мурожаат қилишадиган бўлишди. Бундан ҳам яхшироқ маслаҳат\nЎш-Ўзган фожеаси ўзбеклар ва қирғизлар ўртасидаги қардошликка катта футур етказди. КГБнинг СССРни сақлаб қолиш учун қилган бу иғволари билан мақсадига етолмаган бўлса-да, бизнинг халқларимизга мустақил давлат қуриш даврида зарур бўлган дўстликнинг заифлашувида бу иғвонинг катта таъсири бор.\nБугун Қирғизистонда ўзбек минтақаларида қирғиз раҳбарларини тайинлашга интилиш, қирғиз бўлгаларида ўзбекларни ишга олмаслик тамойиллари совет даври иғволарининг мевасидир.


Ирландиялик футболчи ўз жамоаси ўйини бошланганидан твиттер орқали хабар топди\n08:34 / 10.09.2015\nИрландиянинг “Лонгфорд Таун” жамоаси футболчиси Пэт Флинн ўз жамоасининг ўйинини ёддан чиқариб, ўйин бўлиб ўтаётгани ҳақида жамоанинг расмий твиттеридан хабар топди. Бу ҳақда The Daily Mirror нашри маълум қилди.\nЖамоа твиттерида Лейнстер вилояти кубогининг чоракфиналида “Шэмрок Роверз”га қарши учрашув ҳақида “ҳозирча ҳисоб очилмагани” ҳақида оддий хабар жойлаштирилди. Кутилмаганда бу хабар остида Флиннинг “Ҳазиллашяпсизми? Бугун учрашувимиз бормиди?” деган ёзуви пайдо бўлди. У тезда ўз хатосини тўғрилаб, “Мен йўлга отландим, йигитлар”, деб қўшимча қилиб қўйди.\nФлиннинг бу хаёлпарастлиги унинг фаолиятига таъсир қилиши даргумон, чунки у жароҳати туфайли барибир майдонга туша олмасди. Бироқ бу ҳолат “Шэмрок Роверз” томонидан беэътибор қолмади: жамоа вакилларининг ўйинчи стадионга қачон етиб келиши ҳақидаги саволларига “15 дақиқада” дея жавоб олганларидан кейин, “Ҳаммаси тугаб бўлди Пэт. Биз ютдик” деб кинояли жавоб беришди.\nЛекин бу ўйин “Лонгфорд Таун” жамоасининг 1:0 ҳисобидаги ғалабаси билан якунланган ва жамоа кейинги босқичга чиққан.\n“Лонгфорд Таун” жамоаси 1924 йилда ташкил топган бўлиб, уй майдони 6.5 минг кишини сиғдира оладиган “Фланкаре Парк” ҳисобланади. Айни пайтда жамоа Ирландиянинг 2-двизионида иштирок этади. Клубнинг бош ютуқлари унинг 2003 ва 2004 йиллардаги Ирландия кубогидаги ғалабалари ҳисобланади.


Нон компенсациясига канча маблаг ажратилгани маълум килинди – КУН УЗ\nГлавная / Иктисодиёт / Нон компенсациясига канча маблаг ажратилгани маълум килинди\n14.11.2019\tИктисодиёт Comments Off on Нон компенсациясига канча маблаг ажратилгани маълум килинди 54 Показы\nНон компенсация туловлари учун 2019 йилда республика бюджети хисобидан 604 млрд. сум (63 млн доллар) ажратилган. Бу хакда Молия вазирлиги хабар бермокда.\nКайд этилишича, республика буйича жами 1,7 млн. нафар фукарога туланаётган пул компенсацияси микдори оширилди.\nШунингдек, пул компенсацияси олувчи тоифалар сони 2 тага купайиб, 11 тоифага етказилди, яъни 2019 йил 1 октябрдан бошлаб кушимча равишда 64,9 минг нафар фукаро хамда 218,1 мингта оилага илк маротаба пул компенсацияси жорий килинди.\nКомпенсация олувчилар сони канча?\nПенсия жамгармаси оркали пул компенсацияси олувчилар сони 1,4 млн. нафарни ташкил этди. Махалла фукаролар йигинлари оркали пул компенсацияси олувчилар сони 514,4 минг нафарни ташкил этмокда.\nБугунги кунга келиб пул компенсация олувчи ахоли каторига кушимча равишда икки тоифа кушилиши натижасида пул компенсацияси олувчилари сони 18,5 фоизга ошиб, 2,0 млн. нафарни ташкил этмокда.\nКомпенсация тулови учун канча маблаг сарфланмокда?\nУзбекистон Республикаси Молия вазирлиги томонидан шу йилнинг октябрь-декабрь ойларида пул компенсацияларини янги микдорларда тулаш учун, кушимча тарзда 189 млрд. сум микдорида маблаг ажратилди (Пенсия жамгармаси томонидан тайинланган пенсия ва нафака олувчилари учун 125 млрд. сум ва махаллалар томонидан тайинланадиган нафакалар ва моддий ёрдам олувчилар учун 64 млрд. сум).\nУмумий хисобда нон компенсациялари тулови учун 2019 йилда республика бюджети хисобидан 604 млрд. сум ажратилган.\nКомпенсация тулови кандай амалга оширилди?\nПенсия жамгармаси томонидан 3 октябрь санасида октябрь ойи пул компенсацияси учун (22 300 сумлик микдорда) тулов ведомостлари шакллантирилиб, Халк банки ва тижорат банклари томонидан туловлар амалга оширилганлиги сабабли, ошган микдорлари фарки (яъни, 27 700 сум) буйича 15 октябрда кушимча ведомостлар тузилиб, ойнинг 27 санасига кадар туланиши таъминланди.\nШунингдек, компенсация тулови янги жорий этилган энг кам ёшга доир пенсия (436 150 сум) микдорида пенсия олувчиларга 2019 йил 1 октябрдан компенсациялар тайинланиб, ноябрь ойи ведомостига 100 000 сум микдорида (яъни, октябрь ва ноябрь ойлари учун 50 000 сумдан) киритилди.\nБилдирилишича, пул компенсациялари пенсия ва нафака туловлари билан бир вактда амалга оширилмокда.\nМахалла фукаролар йигинлари томонидан тайинланган нафака ва моддий ёрдам олувчи оилаларга октябрь ойида 22 300 сум микдорида пул компенсациялари туланган хамда ошган микдорлари фарки ноябрь ойи билан бирга 77 700 сум микдорида туланган (яъни, 27 700 сум октябрь ойи учун кушимча ва ноябрь ойи учун 50 000 сум).\nШунингдек, компенсация тулови янги жорий этилган 14 ёшгача болалари булган оилаларга нафака олувчи оилаларга 2019 йил 1 октябрдан компенсациялар тайинланиб, ноябрь ойи ведомостига 100 000 сум микдорида (яъни, октябрь ва ноябрь ойлари учун 50 000 сумдан) киритилди.\nМахалла фукаролар йигинлари томонидан тайинланган нафака ва моддий ёрдам олувчи фукароларга пул компенсациялари жорий йилнинг 10 ноябрь санасига кадар тулик туланиши таъминланган.\nКомпенсациялар кандай назоратга олинган?\nПенсия жамгармасида пенсия ва нафака олувчиларнинг ягона электрон базаси яратилган булиб компенсация олиш хукукига эга булган фукароларга пул компенсациялар автоматик равишда тайинланади.\nШунингдек, хар ойнинг 3 санасига кадар тулов ведомостлари дастурий мажмуа оркали шакллантирилиб, тижорат банклари хамда Халк банкига электрон шаклда юборилади. Банк пластик картлари оркали олувчиларнинг хисоб ракамларига компенсациялар инсон омилисиз хар ойнинг бошида автоматик равишда юкланади.\nТуловларни накд пул шаклида олувчиларга компенсациялар Халк банки сайёр кассалари томонидан пенсия ва нафакалар билан бирга етказилади. Бунда, фукарога компенсация туланганда Халк банки сайёр кассаси ходими томонидан дастурий мажмуага маълумот киритилади хамда Пенсия жамгармаси томонидан автоматик равишда пенционернинг телефон ракамига бу хакда СМС хабар юборилади. Бу оркали фукарога СМС хабар келган бирок, компенсация туланмаганлиги холатлари аникланади.\nБундан ташкари, Пенсия жамгармаси томонидан хар ойда навбатга асосан пенсия ва нафака олувчилар фукаролар билан учрашиб, тулов холатлари мониторингдан утказиш тизими йулга куйилган.\nМониторингларда аникланган холатлар буйича хужжатлар урнатилган тартибда чора куриш учун хукукни мухофаза килиш органларига бериб борилади.\nШу билан бирга, пул компенсация тулови билан боглик саволлар буйича Пенсия жамгармаси (1140 ракамли) ёки Халк банкининг (1106) «Ишонч телефон»ларига мурожаат килиш мумкин.


12.07.2013 12:19 Чоп этиш версияси\n1. 2013 йилнинг 15 августидан бошлаб бюджет муассасалари ва ташкилотлари ходимларининг иш ҳақи, пенсиялар, стипендиялар ҳамда нафақалар миқдори ўрта ҳисобда 1,15 баравар оширилсин.\n2. 2013 йилнинг 15 августидан бошлаб Ўзбекистон Республикаси ҳудудида энг кам:\nиш ҳақи – ойига 91 530 сўм;\nёшга доир пенсиялар – ойига 179 020 сўм;\nболаликдан ногиронларга бериладиган нафақа – ойига 179 020 сўм;\nзарур иш стажига эга бўлмаган кекса ёшдаги ва меҳнатга лаёқатсиз фуқароларга бериладиган нафақа ойига 109 850 сўм миқдорида белгилансин.\n3. Белгилаб қўйилсинки, иш ҳақи ҳамда пенсияларга қўшиладиган устама ва қўшимча ҳақларнинг барча турлари, энг кам иш ҳақига нисбатан белгиланган компенсация ва бошқа тўловлар 2013 йилнинг 15 августидан бошлаб мазкур Фармонда белгиланган энг кам иш ҳақи миқдоридан келиб чиққан ҳолда амалга оширилади.\nХўжалик ҳисобидаги корхона ва ташкилотлар 2013 йилнинг\n15 августидан бошлаб мазкур Фармонда белгиланган энг кам иш ҳақига мувофиқ, ишлаб чиқариш самарадорлигини ошириш ва меҳнат сарфини камайтириш ҳисобига иш ҳақи миқдорини оширсин.\n6. Ўзбекистон Республикаси Президентининг 2012 йил 9 ноябрдаги\nПФ-4482-сонли Фармони (6-банди истисно қилинган ҳолда) 2013 йилнинг 15 августидан ўз кучини йўқотган деб ҳисоблансин.\nТошкент шаҳри, 2013 йил 11 июль


Эркин микрофон - Ўш мэриясидан ўзбеклар ҳайдалмоқда\nБу хабарни Ўш қирғинига қадар шаҳар мэриясида фаррош бўлиб ишлаган¸ 7 июл куни эса мэрия биносига бориб ҳарбий ва милициялар кўз олдида калтакланиб қайтган ўзбек аëли етказди.\nОзодликдан бўлсангизлар¸ етказмайсизларми шу гапларни?\nдейди Ўзбекистон ҳукумати ва халқига мурожаат қилган ўшлик Абдушукур. Бу суҳбатдошимиз Ўшдаги яқинларидан олган хабарларга таяниб, шаҳардаги ўзбеклар ҳамон таъқиб қилинмоқда, дер экан бу вазиятда халқаро кучлар ёки Ўзбекистон ҳукуматининг аралашувисиз муаммо ҳал бўлмайдиган кўринади, дея гап бошлади.\n- Мен Қирғизистонданман. Олмаотага ишлагани келганман. Исмим Абдушукур. Қирғизистонда умуман катта жанжаллар бўлибди. 12 июл кунига ҳам қаттиқ режалари бор экан. Ўзбекларга сюрприз бўлади¸ деяпти. “Сенлар чиқ Ўзбекистонга” деб қувлаëтган экан. Чораси борми шунинг¸ иложиси борми? Ўзбекистон томондан ëрдам кирадими ë кирмайдими?\nОзодлик: Бу савол бизга бериладиган савол эмасда. Бу саволни Ўзбекистон ҳукуматига бериш керак. "Эркин микрофон" орқали Ўзбекистон ҳукуматига айтар гапингиз бўлса¸марҳамат айтинг.\n- Бизнинг ҳамма оила аъзоларимиз ўша ëқда юрибди. Ўшанга ëрдам тегса¸ яхши бўлади. Бу президентдан ëрдам бўладими? Ë қараб туришаверадими? Чора кўрилмайдими? Сюрпризимиз бор¸ деяпти. Ўзбекларни қўрқитиб юракларини тушириб бўлдию. Қанча-қанча уйларни ëқиб юборишиб уйсиз қолдию булар. Ëрдам келаяпти деяптию¸ уларга ҳеч нарса келмаяптию.\nОзодлик: Қирғизистонда яқинларингиз қолганми?\n- Қолганда. Шунинг учун мен бу ердан Озодликка телефон қилаяпман. Ўзбекистонда 25 миллион аҳоли борку. Ëрдамга ўтмайдими? Шунча ўзбек ўлиб турса¸ қараб туришаверадими? Ўшликларнинг бойваччалари чиқмайдими? Жой соламан демасдан¸ сиëсатга аралашиб¸ керакли нарсаларни олиб бермайдими? Озодликдан бўлсангизлар¸ етказмайсизларми шу гапларни¸ дейди ўшлик Абдушукур.\nЎш мэрияси¸ касалхоналарида хизмат қилган ўзбеклар ишдан ҳайдалмоқда\nдеб хабар беради ўшлик Гулчеҳра Ниëзова. Ўшдаги қирғинга қадар шаҳар мэриясида ишлаган¸ аммо хунрезликлардан сўнг ўзбек бўлгани учунгина ишдан ҳайдалган бу аëл чоршанба куни Озодликка сим қоқиб¸ Ўшда ўзбекларга нисбатан зўравонликлар давом этаётганини ўзи мисолида ҳикоя қилди:\n- Бир пайт орқага қарашимни биламан, толпа келиб битта шеригимизни бостириб бошидан ушлаб¸ сочидан тортиб уриб кетди. Биз у қизни юпатамиз десак¸ бизга югурди. Ажралиб чиқа олмай қолдим қўлидан. Бешта қиздан биттаси қочиб улгурди. Қолганларни тепкилаб ташлади. Мени маҳкам ушлаб олишиб битта бола югуриб келиб қўлимдан ушлаб роса урди. Сочларимни юлишди. Орқа тарафимга қўлини қўйиб туриб шундоқ кўйлагимни пастигача йиртиб ташлаб роса уришди. Роса одам кўпайиб кетди. Бақираяпмиз¸ биров ëрдам бермайди. Милициялар турибди¸ солдатлар турибди¸ ҳаммаси томоша қилаяпти. Роса бошимга калтаклар едим. Бетимни зўрға тўсиб олувдим¸ сочларимни юлишди. Эркаку хотин роса ëмон қилишди.\nОзодлик: Сиз мэрияда ишлайсизми?\nОзодлик: Фамилиянгиз нима?\n- Ниëзова. Мелисахонасини ўзбек қизлари тозаларди. Уларни чиқариб юбориб қирғиз қизларни олди. Битта хотин келини билан қилаяпти. Қолган қизларни чиқариб юборди. Мен муниципиалнийда ҳам ишлайман. У ҳам мэрияга қарайди.\nОзодлик: Ким бўлиб ишлайсиз у ерда?\n- Пол ювамиз¸ хоналарини тозалаймиз. “Булар кириб юрса¸ документацияларни ўқийди” деб ишдан чиқариб юборди. Битта бизда эмас¸ бошқа ерларда ҳам чиқариб юбораяпти. Ўзи уруш-жанжал бўлиб турибди¸ биз қандай қилиб кўчага чиқамиз. Касалхоналарда ҳам 21 июлдан ишга чиқса чиқди¸ чиқмаса ҳаммасига расчëт деб юборибди¸ дейди Гулчеҳра Ниëзова.\nСабр тилашдан ўзга чорамиз йўқ...\nАйни пайтда, Ўзбекистондан сим қоққан аксар мухлислар ҳам Қирғизистон жанубида бўлаётган воқеаларга муносабат билдириш истагини билдирмоқдалар.\n- Самарқанд вилоятидан Озодлик мухлисиман. Қирғизистонда яшовчи ўзбек биродарларим¸ сизларнинг бошингизга тушган оғир кулфатдан биз ҳам ниҳоятда қайғудамиз. Сизларнинг қайғуларингизга шерикмиз. Ўзбекистондаги барча инсонпарвар кучларнинг ҳаммаси ëрдам бериш истагида. Аммо бунинг иложи йўқ. Замон талабига тўғри келмайди. Шундай қилиб ўзбек биродарларга сабр тилаймиз. Яқинда бир эшиттиришларингизни эшитдим. Бир қизларни айтиб бўлмайдиган даражада зўрлашган экан. Шу қизларимизга ҳам сабр-қаноат. Қирғизларга инсоф тилаймиз Оллоҳдан. Жоним ачигандан шу гапларни гапирмоқчи эдим¸ дейди самарқандлик суҳбатдошимиз.


Халқаро хабарлар, 11 феврал 2006\n14 декабр 2019, Тошкент вақти: 21:39\nҚуддус шаҳридаги шифокорлар Исроил Бош вазири Ариел Шаронни операция қилиб, йўғон ичагининг бир қисмини олиб ташлади.\n“Хадасса” касалхонаси раҳбари Шломо Мор-Ёсеф мухбирларга, тўрт соат давом этган жарроҳлик операцияси Шароннинг аҳволини барқарорлаштиришга ёрдам берганини айтди.\n“Бош вазир Шароннинг аҳволи барқарор, аммо оғир. Эрталаб унинг хаёти хавф остида эди. Бироқ ҳозир, айтишим мумкинки, Бош вазир Шароннинг аҳволи оғир, барқарор ва ҳаёти хавф остида эмас ”, – деди Шломо Мор-Ёсеф. 4 январ куни мияга қон қуюлиши ташхиси билан касалхонага ётқизилган Исроил Бош вазири Ариел Шарон ҳозирга қадар хушига келмаган.\nАҚШ ўтган ой Покистоннинг Бажур минтақасига уюштирган ракета ҳужуми оқибатида Ал-Қайда раҳбари ўринбосари Айман Аз-Завоҳирийнинг яқин қариндоши ўлдирилган.\nПокистон президенти Парвез Мушарраф Пешавор шаҳрида қабила бошлиқлари билан учрашув пайтида шуни маълум қилди. Мушарраф уларнинг исмини айтмади. Покистон раҳбарига кўра, ҳужум оқибатида яна тўрт нафар хорижлик нобуд бўлган.\nПарранда гриппининг одам ҳаёти учун ўта хавфли H5N1 кўриниши Европа Иттифоқига аъзо Италия, Греция ва Болгарияда ҳам борлиги аниқланди.\nБрюссел шаҳридаги Европа комиссиясига кўра, Италия ҳукумати хавфли вирус мамлакатнинг Пуглия, Калабрия вилоятлари, шунингдек Сицилия оролида ҳам борлиги аниқлангани тўғрисида комиссияга маълумот берган. Айни пайтда, Греция қишлоқ хўжалик вазирлиги мамлакат шимолий ҳудудларида топилган учта оқ қуш айнан парранда гриппининг H5N1 вирусидан ўлганини тасдиқлади.\nЭрон президенти Маҳмуд Аҳмадийнажод агар Эроннинг ядровий дастури борасида босим кучаяверса, Эрон Оммавий қирғин қуролларини тарқатмаслик келишувидан чиқиши мумкинлиги ҳақида огоҳлантирди.\nЭронда амалга оширилган Исломий инқилобнинг 27 йиллиги муносабати билан Теҳронда минглаб одамлар олдида қилган чиқишида:\n“Эрон Исломий республикаси ўзининг ядровий дастурини Халқаро атом энергияси агентлиги ва Оммавий қирғин қуролларини тарқатмаслик келишуви доирасида амалга оширишга ҳаракат қилиб келди. Агар улар ана шу қоидалардан фойдаланиб Эрон халқининг ҳуқуқини бузишга ҳаракат қилсалар, билингки, Эрон ўз сиёсатини қайта кўриб чиқади”, – дея баёнот берди Маҳмуд Аҳмадийнажод.\nЭрон президенти “Холокост” қатлиомини эртак, дея атаб ҳозирда ҳақиқий “Холокост” Фаластин ва Ироқ ҳудудларида содир бўлаётганини айтди. Аҳмадийнажод фаластинликлар ва бошқа давлатлар охир-оқибат яхудий давлатини йўқ қилишини айтди. Европа Иттифоқи Эрон президентининг охирги баёнотларини қоралади.\nПариж ташқарисидаги “Рамбуе” саройида Арманистон ва Озарбайжон президентлари Роберт Кочарян ва Илҳом Алиев ўртасидаги учрашув ниҳоясига етди.\nКочарян ва Алиев икки кун давомида 18 йилдан буён ўз ечимини топмай келаётган Тоғли Қорабоғ можаросини муҳокама қилдилар. Музокарадан сўнг икки томон сўзлашув ҳақида шарх бермади. Озодлик радиоси мухбирининг Париждан берган хабарига кўра, Арманистон президенти “Рамбуе” саройидан жўнаб кетган.\nҒазода қуролли шахслар томонидан ўғирлаб кетилган мисрлик дипломат қўйиб юборилди.\nМиср расмийларига кўра, Фаластиндаги Миср элчихонасининг ҳарбий масалалар бўйича мутасаддиси Хуссам ал-Мусли ўғирлангани учун масъулиятни номи ҳеч кимга таниш бўлмаган “Ал-аҳрор” гуруҳи ўз зиммасига олган. Шунингдек, Миср расмийлари ал-Мусли озод этилиши тафсилоти ҳақида маълумот бермади.\nЎтган ой Ироқда америкалик журналист Жилл Кэрролни ўғирлаб кетган шахслар агар талаблари 26 февралгача бажарилмаса Кэрролни қатл этишга тахдид қилмоқда.\nКувайт телевидениеси хабарига кўра, улар Ироқ қамоқхоналаридаги барча аёл маҳбуслар озод этилишини талаб қилмоқда.\nЖурналистни ўғирлаганларга яқин манбага таяниб “Al-Rai” канали раҳбари Яссим Будайнинг билдиришича, Кэррол Бағдод марказида бир гуруҳ аёллар томонидан тутқунликда сақланмоқда. 9 феврал куни Кувайтдаги телеканал орқали кўрсатилган видеолавҳада Жилл Кэррол ўз тарафдорларига мурожаат қилиб, озод этилиши учун уни ўғирлаганлар қўйган талабларни бажаришни сўраган.\nЖума куни Италиянинг Турин шаҳрида 20-Қишки Олимпиада очилган эди.\nШанба куни германиялик Майкл Грейс Олимпия ўйинларининг биринчи олтин медалини қўлга киритди. Грейс 20 километрлик биатлон беллашувида норвегиялик Оле Эйнар Бжорн-да-лен-ни мағлубиятга учратди.\nСурия президенти Башар ал-Асад 1984 йилдан буён Ташқи ишлар вазири лавозимида ишлаб келган Фаруқ ал-Шарани Вице президент этиб тайинлади.\nАйни пайтда, Ал-Шара Ташқи ишлар ва Ахборот тарқатиш соҳаларига ҳам масъул бўлади.\nБМТ терговчилари бир йил олдин Ливан собиқ Бош вазири Рафиқ Харирий ҳаётига суиқасд уюштирилгани юзасидан ал-Шарани сўроқ қилиш ниятида.\nРоссиянинг Яқин Шарқдаги махсус вакили Фаластиннинг “Ҳамас” исломий ҳаракати вакиллари музокара олиб бориш учун феврал охиригача Москвага келишини маълум қилди.\nАлександр Калугин айтганига асосланиб Интерфакс ахборот агентлигининг хабар қилишича, “Ҳамас” вакилларининг Россия пойтахтига ташрифи тўғрисида ташкилот мутасаддилари билан келишилган.\nИсроил “Ҳамас” вакиллари Москвага таклиф қилинганига норозилик билдирган.\nАйни пайтда, шанба куни Италияда Россия ва Исроил Мудофаа вазирлари ўртасида музокара ўтказилиши режалаштирилган.\nИталия ҳукумати 9 – 10 апрел кунлари парламент сайлови бўлиб ўтишини эълон қилди.\nБош вазир Силвио Берлусконининг идораси матбуот хизматига кўра, Италия президенти Карло Азеглио Сиампи ҳукуматни тарқатиб юбориш тўғрисидаги фармонни имзолаганидан бир оз кейин сайлов муддати белгиланган. Бу қарор билан Италиянинг ҳозирги парламенти беш йиллик фаолиятига якун ясайди ва сайловолди кампанияси бошланади.\nПокистон пойтахти Исломобод ва унга туташ минтақаларда Рихтер шкаласи бўйича 5,2 балл куч билан ер силкиниши рўй берди.\nОлимлар фикрича, бу 2005 йил 8 октябрда Кашмирнинг Покистонга қарашли қисмида содир бўлган кучли зилзиланинг қайтишидир. Залзиладан талафот ёки моддий зарар кўрилгани тўғрисида ҳозирча маълумот олингани йўқ. Ўтган йил 8 октябрги зилзиладан кейин Покистонда бир минг 700 марта ер силкиниши қайд этилган.\nМосква шаҳрининг ғарбий қисмидаги бинода содир бўлган ёнғин оқибатида етти одам нобуд бўлди.\nИнтерфакс ахборот агентлиги хабарига кўра, тўрт қаватли бинонинг биринчи қаватида ёнғин чиқиб юқори қаватларга ҳам ўтган. Ҳуқуқ-тартибот органи ходимлари воқеа юзасидан текширув олиб бормоқда.\nЧеченистондан 40 километр шимолда жойлашган Ставропол ўлкасининг Тукуй-Мектеб қишлоғида Россия Ички ишлар вазирлигининг 300 аскардан иборат махсус кучлари ва қуролли жанггарилар ўртасида шиддатли отишмалар бўлиб ўтди.\nИчки ишлар вазирлиги маълумотига кўра, отишма пайтида вазирликнинг саккиз ходими нобуд бўлган, 11 жанггари ўлдирилган. Озодлик радиосининг Ставрополдаги мухбири Лада Деденёва отишма ҳақида бундай деди:\n“Ўн бир жанггари ўлдирилган. Бироқ вилоят ички ишлар бошқармаси ходимлари фикрича, бир неча жанггари қочишга муваффақ бўлган. Операция қишлоқдаги ташландиқ ҳаммом биносида қурол-аслаҳа яширилгани тўғрисидаги маълумотни текшириш пайтида пайшанба куни маҳаллий вақт билан тахминан 16да бошланган. Текширувга борган милиция ходимлари ҳеч нарса топмай ортга қайтаётган пайтда улар жанггарилар томонидан ўққа тутилган”.\nҚуролли жанггарилар қишлоқдаги икки уйни эгаллаб олган. Аммо хавфсизлик кучлари танклар ёрдамида уйларни бузиб ташлаган. Федерал Хавфсизлик хизмати маълумотига кўра, улар 1990 йилдан бери Чеченистонда Россия кучларига қарши курашиб келаётган нўғайлар бўлган.\nИлк бор Дания матбуотида чиққан Муҳаммад Пайғамбарни (солаллоҳу алайҳи ва саллам) ҳажв қилувчи карикатураларни биринчилардан бўлиб қайта чоп этган Норвегиядаги “Magazinet” журнали муҳаррири жума куни мусулмонлардан расман кечирим сўради.\nКарикатуралар қайта босилганини ёқлаб чиққан Вебёрн Селбек ўз хатти-ҳаракати орқали мусулмонлар қалбини оғритганини аввал тушуниб етмаганини айтди. Ослода ўтказилган матбуот анжуманида Селбек Норвегия Мусулмонлар кенгаши раҳбари Муҳаммад Ҳамдан билан қўл бериб кўришди. Ҳамдан Вебёрн Селбекнинг узрини қабул қилганини айтди.\nАйни пайтда, карикатура масаласида кўтарилган жанжал дунёнинг бошқа давлатларида давом этмоқда.\nЖума куни Малайзия пойтахти Куала-Лумпурда уч мингга яқин мусулмон Дания элчихонаси биноси олдида норозилик намойиши ўтказди.\nПокистон пойтахти Исломободда уюштирилган норозилик намойишида тахминан беш минг, Бангладеш пойтахти Дака шаҳридаги норозиликда беш мингдан ортиқ одам қатнашди.\nШу муносабат билан Қирғизистон пойтахти Бишкекдаги Франция элчихонаси биноси олдида элликка яқин одам ўз норозилигини билдирди.\nФранция президенти Жак Ширак Озарбайжон ва Арманистон президентлари Илҳом Алиев ва Роберт Кочерян билан алоҳида-алоҳида учрашув ўтказди.\nПарижда бўлиб ўтган музокаралар чоғида 18 йилдан буён ўз ечимини топмай келаётган Тоғли Қорабоғ можароси муҳокама этилди. Жак Ширак фурсатдан фойдаланиб икки президентнинг Тоғли Қорабоғ муаммосини ижобий ҳал қилишига умид билдирди. Озодлик радиоси мухбирининг Париждан хабар қилишича, Ширак билан музокарадан сўнг Алиев ва Кочарян Париж ташқарисида жойлашган Рамбулет саройига етиб борган. Арманистон ва Озарбайжон раҳбарларининг юзма-юз сўзлашуви Европада хавфсизлик ва ҳамкорлик ташкилотининг Минск гуруҳи ҳомийлигида уюштирилди.\n10 феврал куни Ироқ марказий сайлов комиссияси декабр ойида ўтказилган парламент сайловлари якуний натижасини эълон қилди.\nСайлов натижаларига кўра, ҳукмрон Шиалар иттифоқи ва Бирлашган Ироқ иттифоқи 275 ўринли янги парламентдаги 128та жойни эгаллаган. Курдлар вакиллари 53 ўринни ва сунний партиялари вакиллари парламентда 55 ўринни эгаллаган.\nКосово парламенти аъзолари юридик фанлари доктори Фатмир Сейдиюни минтақанинг янги президенти этиб сайладилар.\nДемократик Косова Иттифоқи номзоди Сейдию ўтган ой ўпка саратонидан вафот этган Косованинг биринчи президенти Иброҳим Ругова ўрнини эгаллайди.\nАндижон воқеалари гувоҳи бўлган ўзбекистонлик инсон ҳуқуқлари ҳимоячиси Саиджаҳон Зайнобиддинов етти йилга қамалгани яна бир бор тасдиғини топди.\nБош қароргоҳи Нью Йоркда жойлашган Хьюман райтс уотч ташкмлоти бу ҳақдаги маълумотни Вашингтондаги Ўзбекистон элчихонасидан олган. Суд Зайнобиддинов устидан қачон ҳукм чиқаргани аниқ эмас.\nАфғонистонда уюштирилган икки ҳужум оқибатида саккиз афғон ҳарбийси нобуд бўлди.\nАфғонистон расмийларига кўра, Кунар вилоятида уюштирилган биринчи портлашда икки аскар нобуд бўлган. Афғон ҳарбийлари ўтирган автомашина минада портлаб кетгани оқибатида яна олти ҳарбий ўлган. Ҳар иккала ҳужумни толиблар жанггарилари уюштиргани тахмин қилинмоқда.\nФранция ҳукумати Фаластиндаги радикал “Ҳамас” гуруҳи раҳбарларини Москвага таклиф этиш тўғрисидаги Россия қарорини расман қўллаб-қувватлади.\nЖума куни Россия Мудофаа вазири Сергей Иванов учрашув чоғида Россия “Ҳамас” вакилларини Исроилни тан олиш ва Яқин Шарқ тинчлик жараёнинни қўллаб-қувватлашга чақиришини билдирди.\nИсроил томони “Ҳамас” раҳбарлари Москвага таклиф этилганига салбий муносабат билдирди. Айни пайтда, АҚШ Россиядан бу ҳақда тушунтириш беришни сўраётганини маълум қилди.\nБританиядаги лаборатория Озорбайжондан олиб келинган ўлик мигрант қуш танасида парранда гриппининг “Н5N1” вируси борлигини аниқлади.\nҲозирда бу вируснинг одам ҳаёти учун ўта хавфли ҳисобланган "H5N1" ёки бошқа вирус эканини аниқ билиш учун лаборатория текширувлари давом этяпти.\nЖума куни эрталаб Озарбайжон Соғлиқни сақлаш вазирлиги Бакуда мамлакатда "H5N1" вируси борлигини ва у Каспийбўйи мамлакатларидан келганини маълум қилган эди.\nЕвропадаги энг йирик автомобил ишлаб чиқарувчи “Volkswagen” ширкати 2009 йилгача ўз ишчилари сонини йигирма мингга қисқартиришини эълон қилди.\nБу жараён ширкатни қайта структуралаш режаси доирасида амалга оширилади. Маълумотларга кўра, 2005 йилда “Volkswagen” бир миллиард 100 миллион евро ҳажмида даромад кўрган.\nЕвропадаги иккинчи энг йирик автомобил ишлаб чиқарувчи ширкати Франциянинг “Renault” компанияси ҳам шу ҳафта ўз ислоҳотлар дастурини эълон қилган эди.\nПокистоннинг Хангу шаҳрида шиаларга қарши уюштирилган ҳужум ва ундан кейин рўй берган тўқнашувларда камида 30 одам нобуд бўлди.\nХудкуш ҳужумчи ўзини портлатгани натижасида ўнлаб одам жароҳатланди. Бу воқеа бошқа тўқнашувларга ҳам туртки бўлди. Қуролли гуруҳ бошлиғи Азиз Раҳмонга кўра, Хангуда йўловчи автобуси номаълум шахслар томонидан ўққа тутилгани оқибатида тўрт одам ўлган, иккиси яраланган.\nПокистон хавфсизлик кучлари Хангу шаҳрига олиб борувчи йўлларни тўсиб қўйган.


Хусусий корхонада иш ҳақини юритиш ҳужжатларини яхши йўлга қўйилмаганлиги оқибатида корхонанинг мажбуриятлари хисобида эгаси номаълум булган 3 миллион сум микдоридаги иш ҳақидан қарздорлик мавжуд бўлиб қолган. Ушбу маблағни нима килиш керак?\nИш берувчи ўзининг молиявий ҳолатидан қатъи назар, ходимга бажарган иши учун ҳақни тўлаши шарт (МКнинг 151-м.). Меҳнатга ҳақ тўлаш муддатлари жамоа шартномаси ёки бошқа локал норматив ҳужжатда белгиланади ва ҳар ярим ойда бир мартадан кам бўлиши мумкин эмас. Ходимларнинг айрим тоифалари учун алоҳида ҳолларда ЎзР Ҳукумати томонидан иш ҳақи тўлашнинг бошқа муддатлари белгилаб қўйилиши мумкин (МКнинг 161-м.).\nМулкчилик шаклидан қатъи назар корхона ва ташкилот раҳбари ходимларга иш ҳақини ўз вақтида ва тўлиқ тўланиши учун шахсан жавоб беради. Корхона раҳбари ҳар бир ходимни тегишли даврда унга тўланадиган иш ҳақининг таркибий қисмлари, ушлаб қолинган пул миқдорлари ва унинг асослари, шунингдек тўланадиган умумий пул суммаси тўғрисида мажбурий тартибда ёзма шаклда хабардор қилиши керак (19.03.2002й. 88-сонли ВМҚнинг 3-б.).\nКорхонаниннг ҳисобида пул маблағлари бўла туриб, ходимга иш ҳақини ўз вақтида тўламаслик меҳнат тўғрисидаги қонун ҳужжатларини бузиш ҳисобланиб, МЖтКда белгиланган жавобгарликка сабаб бўлади (49-м.).\nИш ҳақи бўйича қарз айнан қайси ходимга тегишлигигини аниқлаш учун мазкур даврда тузилган меҳнат шартномаларини, иш вақти табелларини, иш ҳақи ведомостларини кўриб чиқишингиз ва олинмаган иш ҳақи суммаси кимга тегишлилигини аниқлашингиз керак. Тўланмаган иш ҳақи суммасининг тегишлилиги аниқланганидан, мазкур шахсга тўлаб бериш чораларини кўришингиз керак. Агар аниқланган шахс сизнинг корхонангизда ҳозирда ишламаётган бўлса ва уни қидириб топишнинг имкони бўлмаса, мазкур пул суммасини нотариус ёки суднинг депозитига қўйишингиз мумкин. Қарз суммасини депозитга қўйишингиз сизнинг томонингиздан мажбурият бажарилганлигини билдиради (ФКнинг 249-м.).\n меҳнат шартномаси бекор қилинган бўлса\nЖамиятимиз ходимига келгусида ойлик иш ҳақидан ушлаб қолиш тарзида фоизсиз қарз шартномаси орқали маблағнинг ажратилиши қонунга зид эмасми? Қарз шартномаси жамият ва ходим ўртасида тузилса, унга 2706-Низом талабларини кўллаш ўринлими?\nЖамиятимиз банк муассислиги остида ташкил этилган (шунинг учун жамият ходимлари банкга алокадор шахс хисобланади). Жамиятимизга банк томонидан устав капиталини шакллантириш учун пул маблағи келиб тушади. Биз эса уни вилоятларда ишлаб чиқариш корхоналарини барпо этишга сарф қиламиз (яъни келиб тушган пул маблаглари максадли).... Далее\nАгар коллеж битирувчиси (бухгалтерия соҳаси бўйича) Тошкент шаҳридаги олий ўқув юртига ўқишга кириб, вилоятдаги хусусий корхонада ҳисобчи вазифасида масофадан туриб амалга ошира оладими? Яъни хусусий корхонанинг тегишли бухгалтерия ҳисобини электрон кўринишда амалга ошириб, кейин корхонага интернет орқали юбориб турса бўладими?\n10969- сонли саволнинг жавобида "агарда олий ўқув юрти ва ходим ишлаётган корхона турли ҳудудларда жойлашган бўлиб, ўқиш ва ишни бирга олиб боришнинг имконияти бўлмаса, ходим иш берувчидан меҳнат шартномасини бекор қилишни сўраши керак" деган жавоб берилган.... Далее\n1. Корхонанинг мулкдор олдидаги 5 000 000 сўм ва 3 000 000 сўм қарзларини хусусий корхонанинг устав фондини кўпайтиришга йўналтириш мумкинми? Бунинг учун қандай бухгалтерия ҳамда хужжатлари расмийлаштирилади ва қандай солиқ оқибатлари юзага келади? 2. Корхона мулкдори дан корхона мутахассиси қарз олган (фуқаро сифатида, шахсий мақсадларда). Ушбу Ушбу мутахассиснинг (ўриндошлик асосида ишлайди) иш ҳақи 2 000 000 сўм, яъни корхона унга қарз. Корхона мулкдори ушбу қарздорликни ўз зиммасига мутахассиснинг розилик аризаси ёки хати билан олиши мумкинми? Агар қонун хужжатларида бу жараён таъқиқланмаган бўлса, бухгалтерияда қандай расмийлаштирилади?\nХусусий корхона мулкдори 2017 йил феврал ойида корхонанинг айланма маблағини шакллантириш учун 5 000 000 сўм маблағ туширган. Ҳозирда корхона бухгалтериясида мулкдорнинг ҳақи 6990 ҳисобда турибди. Қарздорликни қоплаш учун корхонанинг ҳисоб рақамида пул маблағи етарли эмас.... Далее


25 сентябрь, 2020, 19:40\nТеглар:Жамшид Саидов | Бухоро\nМеҳмонлар устози мағлубият сабаблари хусусида нималар деди?\n“Бухоро”нинг сафарда “Андижон”га қарши учрашувидан кейин меҳмонлар бош мураббийи Жамшид Саидов журналистларнинг саволларига жавоб қайтарди.\n- Бугунги ўйинда футболчимизнинг майдондан четлатилгани барча режамизни ўзгартириб юборди, - дейди Саидов. - Аслида бизнинг ушбу беллашувга тузган режаларимиз бошқача эди. Лекин қизил карточка сабабли ҳаммаси ўзгариб кетди. Яна нима дейишим мумкин? Мағлубият доим аламли.\n- “Андижон”да ишлаган мураббий сифатида собиқ жамоангизни яхши биласиз. Уларнинг ўйини ҳақида нима дея оласиз?\n- Албатта, “Андижон” жамоасида ишлаганим сабабли бу ердаги футболчиларни яхши билардим. Улар жарима зарбасидан чиройли гол урди. Биз ҳам ёмон ўйнамаётгандик. Бироқ қизил карточкадан кейин ҳаммаси ўзгариб кетди. “Андижон”ни яхши билганимиз боис шунга яраша тайёргарлик кўргандик. Мазкур ўйин эса, олти очколик аҳамиятга эга эди. Энди кейинги ўйинларга яхшироқ тайёргарлик кўриб, ғалабалар қозонишга ҳаракат қиламиз.\n- Дарвозабонни алмаштирилиши нима билан боғлиқ?\n- Дарвозабон ярим жамоа, деган гап бор. Асосий посбонимизда ўзига ишонч тўлиқ бўлмагандек эди, шу боис уни алмаштирдик.\nКанака режа экан бу.уйинчиларни оегида туп турмайди уйиндан олдин буфутболчиларни пивнушкадан териб олибкелганми\nЯна бирбор рахмат.дейди футболчиларига тамом


Тўпурар легионерни терма жамоага чақирсак бўлмайдими?\n4 апрель, 2021, 08:25\nУ 60 сонияда иккита супергол урди\nБеларусь олий лигаси ўзбекистонлик легионерлар учун омадли чемпионат бўлиб қолди. Ўтган йили “Энергетик-БГУ”даги ўйинлари билан мухлису мутахассислар эътиборига тушган Жасур Яхшибоев ва Шаҳбоз Умаров фаолиятида жиддий ўзгаришлар юз берди. Аввал ҳатто юртимизда кўпчиликка нотаниш бўлган бу футболчилар Европанинг кучли чемпионатларига ўтишга интилмоқда.\nХусусан, ўтган йилнинг ярмида Солигорскнинг “Шахтёр” жамоаси таклифини қабул қилган Жасур Яхшибоев Беларусь чемпиони бўлди ва янги йилдан Польшанинг энг қудратли клуби “Легия”га қўшилди.\n“Энергетик-БГУ”нинг етакчиси ҳисобланган Шаҳбоз Умаров мавсумни Беларусь чемпионлиги учун курашаётган БАТЭда бошлади. Борисовликлар ўзбек легионерини жамоа етакчиси ролида кўришни мақсад қилган.\nТан олиш керак, Шаҳбознинг бу жамоадаги ўйини очилиб боряпти. Легионеримиз биринчи турдаёқ, БАТЭнинг мавсумдаги илк голини киритди. Унинг аниқ зарбаси биринчи турнинг энг зўр голи, деб тан олинди.\nОлий лиганинг учинчи турида Шаҳбоз яна ўйин қаҳрамони бўлди. “Гомель” жамоасига қарши ушбу баҳсда борисовликларнинг биринчи бўлимдаги ўйини ўхшамади. Олдинига гол ўтказиб юборган мезбонлар, танаффусга яқин жавоб тўпини киритди. БАТЭ бош мураббийи Виталий Жуковский иккинчи бўлим бошидан майдонга Шаҳбоз Умаровни туширди.\nОрадан етти дақиқа ўтиб, легионеримиз 60 сония ичида иккита супергол урди. Биринчи аниқ зарбаси жуда чиройли чиқди. Бир ҳимоячини чалғита олган Умаров жарима майдончасига кирмай, узоқ масофадан аниқ зарба йўллади. Иккинчи вазиятда ҳимоячиларни ортда қолдириб, ўткир бурчакдан дарвоза тўрини ишғол қилди.\nУшбу баҳсда 3:2 ҳисобида ғалаба қозонган БАТЭ очколари сонини еттитага етказиб, мусобақа пешқадами “Шахтёр”ни таъқиб қилмоқда.\nБеларуснинг амалдаги чемпиони ҳам ўзбекистонлик мухлислар учун бегона эмас. Бу жамоа таркибида Жасур Яхшибоев ўрнига таклиф этилган Шаҳзод Убайдуллаев тўп тепмоқда. Солигоскликлар олий лигада кетма-кет учта учрашувни ўз фойдасига ҳал қилган ягона жамоа сифатида мусобақа жадвалида биринчи ўринни эгаллаб турибди.\nБиз учун қувонарли яна бир жиҳат шундан иборатки, чемпионатда рақиблар дарвозасини уч марта аниқ нишонга олган Шаҳбоз Умаров тўпурарлар пойгасида етакчилик қилаётган ҳужумчилар қаторида қайд этилган. Ўтган йили Жасур Яхшибоев кўп гол уриш бўйича иккинчи ўринни эгаллаган эди.\nШаҳбоз Умаров ҳам кўплаб истеъдодли футболчилар каби “Пахтакор” тарбияланувчиси ҳисобланади. Бироқ, катта футболдаги фаолиятини АГМК клубида бошлаган. Олмалиқликлар таркибида аввалига ёшлар, кейин катталар ўртасидаги учрашувларда бир неча бор майдонга тушган ҳужумкор футболчи 2020 йилнинг февралида “Энергетик-БГУ”га ўтган эди. У минсклик “талабалар” сафида олий лиганинг барча учрашувларида майдонга тушган ягона футболчи бўлди. Шаҳбоз 30 та учрашувда тўртта гол уриб, учта голли пас оширди. Мана энди, БАТЭда янги қирраларини очмоқда.\nШу ўринда бир мулоҳаза. Ўзбекистон миллий терма жамоаси бош мураббийи Вадим Абрамов балки Шаҳбоз Умаровни ҳам бир синаб кўриши керакдир. Тўғри, бу футболчи Суперлигамизда ўзини кўрсата олмаган, лекин легионер сифатида яхши ўйнаяпти. Шаҳбоз ҳар икки қанотда, ҳужумчи ортида ва ҳужумда ўйнай олади. Бундан ташқари, жарима зарбаларини ҳам маромига етказиб бажармоқда.\nАзиз мухлислар, Сиз нима дейсиз, Шаҳбоз Умаров терма жамоамизга керакми?\nЛегионеримиз – энг зўр гол муаллифи!\n"Шаҳбоз Умаров адашди!"\nЛегионеримизнинг супер голи энг зўр, деб топилди!\nСупергол урган легионеримиз нимадан афсусланди?\nАбрамовни фикрига қўшиламан.\nЖасур Яхшибоевни фойдали футболчи сифатида биламиз. Умаровни ҳам синовлардан ўтказиш керакдир. Натижаларини кузатиб таҳлил қилиб бориш мураббийларнинг иши. Кучайтира олса чақириш керак.\nЖуда тўғри фикр! Чақириш керак.\nТЕЗКОР ХАБАР Супер зарба йўллаган Шаҳбоз Умаров 13 дақиқа ичида БАТЭни қутқара олмади


24.02.2021 21:15 0 2993\nЎзбекистон Президенти Шавкат Мирзиёев раислигида 24 февраль куни қишлоқ ва сув хўжалиги соҳасида жорий йилда амалга ошириладиган устувор вазифалар муҳокамаси юзасидан видеоселектор йиғилиши ўтказилди. Бу ҳақда давлат раҳбари матбуот хизмати хабар берди.\nҚишлоқ хўжалиги — мамлакатимиз экспорт салоҳиятини ошириш, иш ўринлари ва аҳоли даромадини кўпайтиришда катта манбалардан бири ҳисобланади. Шу боис соҳага доир кўплаб ҳужжатлар қабул қилиниб, зарур шароитлар яратиб берилди. Боғдорчилик, узумчилик, мева-сабзавотчилик, шоличилик, чорвачиликни ривожлантириш, сувни тежаш, агрокорхоналарни молиявий қўллаб-қувватлаш механизмлари йўлга қўйилди.\n«Экинлардан олинадиган даромадни кескин кўпайтириш ва сувдан оқилона фойдаланиш соҳадаги энг устувор вазифа бўлиши керак», — дея таъкидлади давлатимиз раҳбари.\nСув хўжалиги вазирлигига 3 мингдан зиёд насосларни таъмирлаш ва янгилаш, насос станцияларида электр энергияси ва сув сарфини «онлайн» мониторинг қилиш тизимини жорий этиш вазифаси қўйилди.\nЙиғилишда муҳокама қилинган масалалар бўйича Бош вазир ўринбосарлари, вазирлар, ҳокимлар, қишлоқ хўжалиги тармоқлари раҳбарлари ахборот берди, дейилади хабарда.\nШавкат Мирзиёев видеоселектор қишлоқ хўжалиги Президент сув хўжалиги